Poppyn tarina | refluksi\npoppy Poppyn tarina 30.1.2011 18:30\nOlen jonkinverran täällä sivuilla pyörinyt ja ajattelin että voisin myös jakaa oman kokemukseni.\nVatsakatarria koko aikuisiän ajan enemmän tai vähemmän. Lääkkeellä ja ilman. Närästys räjähti 2002 toisten lääkitysten sivuoireena ja sain diagnoosin 2003, löydettiin palleatyrä ja väljä vatsanportti. Siitä alkaen Somac 40mg lääkitys. Astma diagnosoitiin 2006, siihen yhdistelmälääkitys jolla pysyy kurissa. Närästys helpotti välillä hiukan toisien lääkkeiden muututtua, mutta ei kuitenkaan poistunut. Ja ilman lääkitystä en pärjännyt.\nKeväällä 2010 luulin astmani pahentuneen, kun ääni käheytyi moneksi kuukaudeksi ja ääni myös petti, mutta närästystähän se olikin.\nUudestaan gastroskopiat, manometrit sun muut pH:t ja leikkausjonoon.\nFundoplikaatio ja palleatyrän operointi päiväkirrassa Treen Hatanpäällä ti 25.1.2011. Osastolle aamulla klo 7.15, saliin klo 8, leikkaus ohi klo 10.15 ja kotiin pääsin klo 14 jälkeen kun olin vähän syönyt ja käynyt vessassa. Todella asiantunteva ja hyvä palvelu:) Sairaslomaa sain 4 vkoa, sama aika pitää pysyä nestemäisillä/ soseutetuilla ruuilla. Nostokielto 2 vkoa. Aamuille lääkäri määräsi puuroannoksen, suojaamaan vatsaa ja ruuan jälkeen suositteli pientä makeaa jälkkäriä joka auttaa ruuansulatukseen. Ruisleipää on syytä välttää tästedes ja ruoka-annokset pieniä mutta usein. Tässä avaimet uuteen ruokavaliooni.\nMukaan sain Dormicumia, Paratabsia ja Ibumetinia ja kivut on pysyneet hallinnassa. Ekoina päivinä mulla oli kova hartiapistos, jota varmasti lisäsi myös aiempi käsi-hartiakipuni. Siihen auttoi kipulääkkeet, hieronta ja lämmin kaurapussi. Neljä ekaa päivää oli melkoista pahoinvointia, kaarimalja sai olla vieressä kun joi jotakin tai otti lääkkeitä. Syöminen sujui paremmin. Juodessa oli apuna pilli, ei tullut vahingossa otettua liian suurta kulausta.\nPari ekaa yötä nukuin pätkittäin, samoinhan siinä meni myös ekat päivät lääkehuuruissa. Torstaina pääsin suihkuun ja sain ottaa laput pois, vatsassa 6 reikää. Olen nukkunut kyljellään heti ekasta päivästä alkaen.\nPerjantaihin asti kärsin ummetuksesta (varmaan opiaateista johtuen) ja eilen lauantaina alkoi ripulointi. Osansa saattoi tuoda jäätelönsyöti, ehkä se toinen annos oli liikaa.... Muuten olen pysynyt ihan kiltisti jukurtti-puuro-mustikkasoppa- sosekeittolinjoilla, juu ja tummaa suklaata olen myös syönyt menestyksellä.\nOlisin kiinnostunut erityisesti siitä, että millaisia ruokavalio-ohjeita olette fundon jälkeen saaneet/noudattaneet? Mitä olen viestiketjuja lukenut, on se ilmeisen kirjavaa kuten myös sairaslomien pituus ja muut ohjeistukset?\nsakariini Re: Poppyn tarina 30.1.2011 23:44\nKiitos kun tulit kertomaan ;D Ensin kun aloitin juttusi lukemisen, mieleeni tuli miljoona kysymystä, mutta nyt niitä ei ole laisinkaan koska kerroit kaiken niin hyvin!\nTodellakin pitäisi olla hyvin tarkat ruokailuohjeistukset, asia erikseen toteuttaako potilas niitä..\nSe mitä kummastelen on se, että meneekö todellakin noin monta vuotta itse diagnoosista leikkaukseen.. Mun mielestä max olisi kaksi vuotta jotta on keretty kaikki muu jo kokeilla..\npoppy Re: Poppyn tarina 30.1.2011 23:50\nMulla oli muuta isompaa tautia siinä meneillään, sen takia päädyttiin lääkehoitoon ja en itsekään muuta halunnut. Tilanne muuttui vasta viime keväänä, kun menin taas uudestaan tutkimuksiin.\nsakariini Re: Poppyn tarina 30.1.2011 23:57\nAhaa, kiitos kun selvensit!\nGasterix Re: Poppyn tarina 31.1.2011 0:05\nUups, ai näitä tehdään niinku päiväkirrana ja illalla kotiin, ohoh! Näköjään jokainen sairaanhoitopiiri tavallaan.\nSiis sait Dormicumia, mihin vaivaan? Olen ymmärtänyt, ett lääke on todella lyhytaikaiseen käyttöön, mutt pirun helposti koukuttava ja jopa haasteellinen käytettävä josko tarvitsee jatkoreseptin?!?\nSulla kaiketi kuntoutuminen jo hyvää vauhtia meneillään...kaikkea hyvää, ilmeisesti voitkin jo kohtuu hyvin :)\nMä olen tässä pähkäillyt, ett nyt kun on menossa ekalle funda-kierrokselle, niin mitä pitäis tehdä ettei ois tällä palstalla 10v jälkeen pohtimassa, et ai-jai kun funda prakaa ja tuleeko toka leikkaus, voiko tähän asiaan itse vaikuttaa?...ja miten?\nrefluksikurkku Re: Poppyn tarina 31.1.2011 1:42\nHienoa poppy, että aloit kirjoittelemaan - tervetuloa sivustolle!\nMinä taisin laitella viestiä sulle aikaisemmin viikolla :-)\nHatanpään päiväkirra sai mieheltä viime vuonna kanssa täydet pisteet.\nTaidat olla ensimmäinen täällä, joka pääsi noin lyhyellä ajalla kotiin. Meneeköhän tuo Hatanpäällä aina noin??\nTännepäin kuulostaa hyvältä tuo lääkärin "pieni makea jälkkäri" - suositus :-) Onko se tuo suklaa vai ..? Pillijuttu kuulostaa käytännölliseltä idealta.\npoppy Re: Poppyn tarina 31.1.2011 12:59\nHatanpäältä oli kyllä myös sänky yöksi (varalle) varattuna, mutta oli myös oma toiveeni päästä kotiin. Sen vähän mitä nukuin, oli mukavampi kotona omassa sängyssä :) Ja olihan mulla se aikuinen vahti vieressä, jos jotain ongelmaa olisi tullut. Mielestäni siis erittäin hyvä ja toimiva tuo päiväkirran mahdollisuus!\nDormicum on opiaatti, jota tosiaan ei huvinvuoksi syödä vaan sain sen leikkauskipuihin. Samaahan siellä piikitetään sairaalassakin. Parin päivän käyttö ei ketään koukuta ja enempäähän sitä ei tarvitse.\nJuu, kiitos Refleksikurkku -kyllä huomaisin visiittisi :) Se osaltaan rohkaisi tänne. Tiedän ainakin yhden kaverin, joka on mennyt Hatanpäällä saman kuvion eli uskoisin olevan ihan vakikäytäntö. Ja suklaahan se mun makea nyt on, joo.\nMä oon Gasterix pähkäillyt niin, että omalla ruokavaliolla voin vaikuttaa omaan terveyteeni ja siksi otin tosissani puuropakon, vaikka puuroa inhoankin. Ruisleipä tulee olemaan sellaista juhlaruokaa, mitä voi joskus maistella. Sen kun lääkäri nimesi pahimmaksi.\nToipuminen sujuu oikein hyvin. Unohdin jo eilen ottaa päivän särkylääkkeeni, sekin kertoo jotain ;) Yöksi kyllä Ibumetinin nappasin. On noi niskatkin sen verran jumissa tästä makaamisesta....\nrefluksikurkku Re: Poppyn tarina 1.2.2011 7:19\nHienoa kuulla, että toipuminen sujuu hyvin!\npoppy Re: Poppyn tarina 1.2.2011 17:46\nViikko leikkauksesta ja voin päivä päivältä paremmin. Syöminen sujuu ja myös juominen, kunhan otan pieniä kulauksia rauhallisesti. Ruokavalion olen pitänyt aamupuuro, mehukeitto, jukurtti, jäätelö, kasvissosekeitto juustolla tai kermalla, tumma suklaa -linjalla. Painoa on pudonnut 2 kiloa.\nKipuja ei juurikaan ole, mutta vältän kumartelua, kurkottelua ja semmoista. Kotitöitä en tee, paitsi omat syömiset. Yöllä saa hiukan hakea sopivaa asentoa.\nTänään tein ekan pienen kävelylenkin ja olipa ihana haistella luontoa!\npoppy Re: Poppyn tarina 8.2.2011 9:05\nKaksi viikkoa leikkauksesta ja hyvin menee :) Olen tehnyt pieniä kävelylenkkejä ja muutenkin liikkunut jo pois kotoa. Pienesti olen myös kotosalla häärännyt, mutta kumarteluja ja nosteluja vältellen.\nSyöminen sujuu hyvin, olen maistellut muutakin kuin soseita ja nesteitä. Välillä kun on kova himotus mausteisia ruokia kohtaan ;) Mutta pääosa ruokavaliossa siis edelleen puurolla, sosekeitolla, jäätelöllä ja jukurtilla. Tummaa suklaata syön päivittäin. Kahvia juon ja närästystä ei ole. Herkästi maha turpoaa ja kurisee. Paino ei ole enää pudonnut.\nHaavat on parantuneet hyvin ja tikit alkaneet putoilla :) Sisälläkään ei mitään kipuja ole ja esim kyljenkääntäminen sujuu hyvin. Arkoja kohtia kylläkin. Mahallani en vielä pysty pitkiä aikoja olemaan.\nSairaslomaa siis vielä 2 viikkoa jäljellä. Jännityksellä odotan kun ohjeissa luki että nielemisvaikeudet ovat pahimmillaan kolmen viikon kohdalla!\nKatja Re: Poppyn tarina 8.2.2011 18:20\nTosi hienoa, että olet hyvää vauhtia toipumassa:) Varmaan mielitekoja tulee mutta maltti on valttia. Toivotaan , että jatko sujuu yhtä hienosti.\nMake Re: Poppyn tarina 9.2.2011 11:33\nNielemisen kanssa vasta 6-8kk jälkeen on oikeasti alkanut omalla kohdalla helpottamaan. Vielä vajaan vuoden kohdalla se ruoka jää jumiin jos ei malta syödä rauhallisesti. Gastroenterologin mukaan mahdollisimman hyvään normalisoitumiseen voi se pari vuotta vierähtää. Leikkauksen jälkeen pienet vatsaoireet ovat normaalia, kun tuo tahtoo ärtyneen vatsan oireyhtymää hetkeksi nostaa pintaan.\nNyt vuoden kohdalla on röyhtäisykin alkanut taas pelittämään (jotenkin). Ei niin suuresti pääse kaasut turvottamaan, mutta kyllähän se pakoputki silti aika hyvin paukkuu.\nHmm... meniköhän joku 2kk ennen kuin sitä kunnolla sai kiinteät ruuat alas jollain tapaa. 4-6vk oli vielä ihan hirveää tuskaa koittaa syödä vähänkin kevyempää, (vaalea leipä, salaatit sun muut) kun ruokatorven oma aaltomainen liike ei noita niin helposti leikkauskohdan läpi saanut.\nKuitenkin tuo toipumisesi näyttää menneen hienosti.\npoppy Re: Poppyn tarina 9.2.2011 23:21\nKiva, kun luit juttuni Katja :) Koitan malttia pitää yllä...\nKiitos kommentista, Make! Tiedän vähän mitä odotettavissa. Mun ohjeissa luki, että nielemisvaikeudet jatkuu noin 6 kk leikkauksen jälkeen. Mutta nyt jo pärjään hyvin, kun syön hitaasti ja hyvin pureskellen. Ja pystyn tosiaan pienesti jo röyhtäilemään.\nOletko Make oksentanut?\nRipanen Re: Poppyn tarina 12.2.2011 13:39\nPoppya tulin huhuilemaan, mikä on vointi..?\nMinäpäs sitten sorruin eilen syömään juustonaksuja. Syömisessä tai nielemisessä ei ollut mitään ongelmaa, kun hienonsin ne suussa niin pieneksi, mutta kyllä maha oli vähän ihmeissään. Siihen vielä vähän suklaata päälle. Mahassa myllersi ja tuli ilmavaivoja, mutta ei sen kummempaa. Aamuun mennessä oli jo normalisoitunut.\nMaanantaina sitä saisi sitten syödä jo normiruokaa. Mistähän aloittaisi? Ehkä jotain mössöä kuitenkin, vaikka rakettispagettia ja hyvin jauhetusta jauhelihasta tehtyä pastakastiketta...\nTänään ajattelin kokeilla punaviiniä vähäsen, vointi on niin kertakaikkisen hyvä. Oletko Poppy ottanut mitään alkoholipitoista?\nNärästys ei ole ihan täysin taakse jäänyttä, vieläkin vähän polttelee satunnaisesti...\npoppy Re: Poppyn tarina 12.2.2011 20:31\nHei Ripanen ja muutkin lukijat ;)\nVointi on hyvä, surin ihmetyksen aihe viime päivinä on se, että mulla ei ole ollenkaan nälkää. Mutta mielitekoja kyllä löytyy välillä ja ruoka myös maistuu hyvältä kunhan syön. Tänään herkuttelin uunilohella, joka ennen oli tosi kiduttavaa närästyksen vuoksi ja nyt ei mitään ongelmaa.\nAlkoholia en ole ottanut pisaraakaan, vaikka onkin mieli tehnyt. En sitten ole edes pystynyt päättämään mitä laatua uskaltaisin maistaa ja se on sitten jäänyt. Jos sä Ripanen kokeilet, niin kerro kuinka kävi....\nJuustonaksuista tuli mieleen, että kerran söin perunalastuja suolanhimooni. Samalla tavalla pureskelin pieneksi ja tuloksena vähän turvotusta, myllerrystä ja niitä ilmavaivoja -ei muuta.\nJauhelihaa aattelin tehdä huomenna, mulla on hyvää luomua pakkasessa odottamassa. Nam, seuraksi ehkä tilkka muusia ettei ihan maha pelästy.\nRipanen Re: Poppyn tarina 15.2.2011 8:50\nKiva kuulla, että kaikki on siellä edelleen hienosti!\nEipä ole mullakaan juurikaan nälkää, mutta heikotuksesta sen viimeistään huomaa, että jotain pitäisi syödä. Ruoka kyllä maistuu, ja nyt olen jo kiinteämpääkin ruokaa syönyt pieniä annoksia. Aikamoista jauhamista se vaan suussa on :) Tuntuu kyllä siltä, että ihan hyvin mahtuu ruoka menemään, joten ei varmaan niin paljon tarvitsisi hienontaa ruokaa suussa. Varmuuden vuoksi vielä kuitenkin teen niin.\nSuolanhimo on sitten ihmeellinen asia, enpä ole tällaista ennen kokenut. Voisin syödä sipsejä yms. ihan ahmimalla. Nyt alkaa kyllä helpottaa, kun on voinut syödä melko normaalisti jo.\nPunaviiniä otin tosiaan eikä siitä mitään muuta tullut kuin kiva olo! :)\nMaha vähän turpoilee vielä ja ilmavaivoja on, liekö sitten tämä vähän epäterveellinen ja epäsäännöllinen syöminen. Ensi viikolla pitäisi palata töihin, joten toivottavasti siihen mennessä helpottaa. Aika jännä, että paino on pudonnut monta kiloa, mutta housut kiristää hirmuisesti, kun maha on niin turvoksissa...\nRipanen Re: Poppyn tarina 15.2.2011 8:54\nAi niin, piti kysellä, että onko sulle poppy jäänyt mitään hartiavaivaa leikkauksen jälkeen? Mulla on vasen olkapää tosi kipeä välillä, erityisesti silloin, jos mahaa turvottaa. Muutenkin vessassa isommalla hädällä käydessä sattuu olkapäähän ihan vietävästi. Jotain heijastuskipua? Tuntuu vähän samalta kuin se hartiapistos, mutta aika paljon lievempi.\npoppy Re: Poppyn tarina 15.2.2011 11:37\nKolme viikkoa leikkauksesta ja kaikki aikas hyvin :)\nEkaksi Ripaselle vastauksia.\nToi hartiavaiva on vaikea kysymys, koska mulla oli sitä jo ennen leikkausta. Eli sitä on, mutta syy-yhteys ei ole selvä. Saattaapi olla jotakin perää, aattelisin.\nKiva, että punkku vaikutti toivotusti. Ens viikonloppuna taidan mäkin testata!\nVatsan turvotus on tosiaan melkoista. Mun paino on vajaan kilon vähemmän kuin ennen leikkausta, mutta ei ole puhettakaan että saisin samoja farkkuja jalkaani. Kymmenen senttiä jäi auki, kun eilen kokeilin. Ja tuo oli sellaisella hetkellä, kun en tuntenut edes itseäni erityisen turvonneeksi. Välillähän sitä on ihan ilmapallona.\nViikonloppuna söin normaalimpaa ruokaa, pehmeähköä tosin ja huolella pureskellen. Ihan hyvin, joskin hitaasti se sujuu. Ja joku yllättäväkin ruoka voi jäädä vatsanportille jumittaan, mikä tekee häijyä.\nEilen mulla oli ekaa kertaa nälkä :) Juhlistin sitä Mäkkärin hampurilaisaterialla, josta ranskalaiset oli helppo niellä ja hampurilainen vaikea. Vaikka söin hitaasti, huolella pureskellen. Ja juomiset tökki kaikki, vähän lattea sain menemään. Tyhmä valinta, tiedän, mutta tuo suolaisen ja mausteisen himo on olemassa.\nSairasloman viimeinen viikko on menossa ja ensi maanantaina töihin. Tällä viikolla harjottelen rauhakseen normielämää kotosalla ja nautin lekottelusta.\nLeikkauksessa ollu Re: Poppyn tarina 15.2.2011 16:31\nRipanen, olin leikkauksessa marraskuussa -10 ja mulla jatkui vasemman olkapään särky ajoittain jouluun asti(n.1,5kk). Kävin sen kanssa lääkärilläkin, kun oikein äityi (ja koska minulla ei ollut sellaista koskaan aikaisemmin ollut). Sain sellaisen vastauksen, että se voi olla joko heijastuskipua palleasta (operoimisen jälkeen) tai sitten olkapää on äitynyt (ollut huonossa asennossa), kun minut on siirretty vetelänä leikkauspöydältä sänkyyn. Sain lähetteen fysikaaliseen hoitoonkin, jos särky jatkuu. Särky kuitenkin loppui yhtäkkiä kuin seinään. Toivottavasti sinullakin käy samalla tavalla. Tsemppiä!\nPoppy, myös minulla oli kauhea tarve päästä aika pian leikkauksen jälkeen syömään hampparia. Otin veden ja tavallisen hampurilaisen pelkällä ketsupilla...eikä senkään alasmeno ollut järin helppoa. Hikka tuli, mutta hyvältä maistui nesteruokien jälkeen. Nyt 3kk:n jälkeen ruuat menevät jo mukavasti alas, muuten vaan vatsalaukun kanssa tökkii. Tsemiä töihin!\nMake Re: Poppyn tarina 15.2.2011 16:47\nVanhempaan kysymykseen: en ole oksentanut enkä usko voivani. Kuulema ei ensimmäisen vuoden aikana saisi missään nimessä oksentaa. Vatsalaukun voimakas supistelu ei ole parasta hoitoa vielä keskeneräisenä olevan leikkauspaikan kiinniarpeutumisen kanssa. Eli ei kannata ottaa mitään riskiä oksennustaudin suhteen jos jollain tuttavalla sellainen on.\npoppy Re: Poppyn tarina 16.2.2011 20:54\nOk, Make, kuulostaa ihan järkevältä ohjeelta.\nOnko muilla operaation jälkeen ollut kipua oikealla puolella heti kylkikaaressa? Mulla se kohta on edelleen tosi arka ja esim istuminen pidempään on hankalaa. Muutenhan tässä alkais kunnossa oleenkin.\nVilu Re: Poppyn tarina 18.2.2011 17:38\nKiva lukea tarinaasi :)\nEn tiedä missasinko, mutta käytätkö enään refluksi lääkkeitä?\npoppy Re: Poppyn tarina 18.2.2011 20:20\nEn käytä enää lääkettä. Leikkauksen jälkeen lääkäri sanoi että ei enää kuin tarvittavana, ja en ole kertaakaan tarvinnu ;) Mullahan oli Somac 40 mg käytössä 8 vuotta, sekä lisänä tarvittavana toinen Somac ja sitten käsikauppalääkkeitä.\nvilu Re: Poppyn tarina 21.2.2011 15:16\npoppy Re: Poppyn tarina 22.2.2011 8:32\nTänään neljä viikkoa leikkauksesta.\nKävin eilen lääkärissä, koska vatsa on vielä sen verran turvonnut että mm istuminen pidempään on hankalaa. Piti sitä ihan normaalina ja kirjoitti 2 vkoa sairaslomaa. Enkä itsekään huolissani ole.\nHartiavaivaa on edelleen ja kun olen käynyt hierojalla, on sitäkin kiristävää kohtaa käsitelty. Varsinaista kipua siinä ei ole.\nMulla on muuten hankala flunssa keuhkoputkentulehduksella, mikä tekee tän hetken olon kurjaksi. En jaksa ruokaa laittaa, puhumattakaan kauppakäynnistä. olen teinipoikani ruokahuollon armoilla ja ihmeen hyvin kaikenmoiset ruuat saan nieltyä!\nNyt on Vilu ajatuksissa, onkoos just leikkkauspöydällä....\nrefluksikurkku Re: Poppyn tarina 23.2.2011 18:58\nTsemppiä flunssaan ja kp-tulehdukseen. Jouduitko\ntupla somakki Re: Poppyn tarina 23.2.2011 19:22\n"Kävin eilen lääkärissä, koska vatsa on vielä sen verran turvonnut että mm istuminen pidempään on hankalaa. Piti sitä ihan normaalina"\nPoppylle ensteks hyviä paranemisia!! :-)\nSitten sorry, että lainnaan hiukan sinun ketjuasi ja yllä olevaa tekstiäsi, johdantona seuraavaan kysymykseeni.\nSattui tuo vatsan turvottelu tuossa silmääni ja sen myötä muistikuva siitä, että jossakin olen nähnyt hyvän kuvan miten tuo mansetti tehdään, (selittää sen turvotuksen). Onko se ollut näillä sivuilla? Vai olenko törmännyt sihen jossakin muualla surffatessani. Se oli "piirroskuvan tyylinen kuva jossa "näytettiin", mikä osa vatsalaukkua kierretään, avittamaan sitä ruokatorven sulkeutumista?\nrefluksikurkku Re: Poppyn tarina 23.2.2011 19:54\nEihän se tämä Duodecimissäkin käytetty kuva ole\nrefluksikurkku Re: Poppyn tarina 23.2.2011 19:57\nSamantyyppistä kuvaa näytetään vähän tuossa Kuvagallerian\nNissenin fundoplikaatio - filmissä (aika: 1:26)...\nrefluksikurkku Re: Poppyn tarina 23.2.2011 20:04\nJa samaisia kuvia näkyy myös tuolla Seinäjoen sairaalan\nleikkaukseen menijöille ohjeissa (linkki uutisissa helmikuu 2010).\nSekä Nissen että osittainen Toupet.\npoppy Re: Poppyn tarina 27.2.2011 23:46\nPalailen taas palstalle, jos ja kun armon linjat suostuvat huolimaan ;)\nTupla somakki ja refluksikurkku ovat ihmetelleet kuvia ja selitystä mun turvotukseen. Hmm, mä kun oon noita kuvia pähkäillyt ja aina ajatellut että se kohdistuisi nimenomaan vasemmalle puolelle eikä oikealle kuten mulla.... Tsekkaanpa vielä, uudella ajatuksella ja palataan asiaan.\nTiistaina tulee siis viisi viikkoa leikkauksestani ja turvotusta/kylkikaaren kipua lukuunottamatta kaikki hyvin. Pystyn nieleen helposti, viikonlopun lomaselta kokemusta mm. pihvistä, erilailla valmistetuista kasviksista, vaaleasta leivästä, munasta, punkusta ja kakusta. Maistoin myös olutta, joka tökki. Ja surukseni kuohuviini tökki oikein kunnolla, jäi juomatta. Närästystä ei tullut mistään noista :)\nVatsantoimintani ei ole vieläkään tasapainossa, vaikka tukena on useita päiviä ollut VI-Siblin. Pari päivää meni hyvin ja sitten totaaliumpi. Johtuneeko lihasta, jota en ole tottunut syömään.\nSairasloman pituudesta kommentoisin omalta kohdaltani vielä, että mun työ on jonkunverran fyysistä ja varsinkin sellaista, että muuten on oltava hyvässä kunnossa. Mutta ymmärtääkseni Tampereella tuo 4 viikkoa on vakio, mistä lähdetään. En ole varma.\npoppy Re: Poppyn tarina 28.2.2011 22:20\nVoi hitsi oli karmee kokemus tänään!\nKävin asioilla ja kaupoilla ja ostin valmista kasvisgratiinia, jonka kimppuun hyökkäsin heti kotiuduttuani. Ilmeisesti en ajatellut syömistä, kuten nykyään kuuluu, vaan nappasin heti haarukallisen joka jäi jumittaa ruokatorveen. Yskin ja kaoin limaa, kivut oli tajuttomat ja vartti siinä meni kunnes tuo pikkunen kasvisgratiinin pala suostui liikahtamaan. Juu, eli ajateltava on syömistä ja kunnolla rauhassa pureskeltava.\nIllalla olin sitten teatterisssa ja onnistui istuminenkin hyvin tuon vatsani kanssa:)\nrefluksikurkku Re: Poppyn tarina 28.2.2011 23:50\nKääk, kuulostaa tosi ilkeältä!! Saa olla näemmä aika tarkka\nnoiden suupalojen kanssa.\nMitä kävit katsomassa?\nLeikkauksessa ollu Re: Poppyn tarina 1.3.2011 21:04\nPoppy, minä olen käyttänyt joskus kuohuvassa haarukka, jolla vatkaan kuplat ns.pois. Tosin nyt leikkauksen jälkeen en ole pystynyt (uskaltanut kramppien takia) vielä juomaan oikein mitään. Niin ja onhan haarukan tilalle olemassa shampanjavatkain, jonja olemassa oloa olen ennen nauranut, mutta nyt todennut. että se voisi olla ihan hyvä omistaa.\npoppy Re: Poppyn tarina 1.3.2011 21:26\nRefluksikurkku, kävin katsomassa Suosalon Mielipuolen päiväkirjan, joka oli älyttömän hyvä eli voi suositella!\nSöin muuten tänään samaa ruokaa ilman mitään ongelmia, eli tekniikka oli eilisen kompastuskivi.\nLeikkauksessa ollut, täytyy ensi kerralla jos tulee hätätilanne ja pakko juoda kuohuviiniä, muistaa tuo taktiikka. Käydä salaa nurkantakana vatkaamassa;) Valitettavsti se vaan mun mielestä pilaa kuohuviinin maun ja idean, joten toistaiseksi sanon heipat lempparijuomalleni. Jota tosin en ennen leikkaustakaan närästyksen takia juuri nauttimaan pystynyt!\nLeikkauksessa ollu Re: Poppyn tarina 1.3.2011 23:48\nJuu, ei se ole ollenkaan sama asia, mutta joskus on kiva kohotella maljaa toisten kanssa ja maistella jotakin. Välillä tuntui, että ruokavalio oli niin köyhä, että teki mitä tahansa saadakseen jotain toisten kanssa. Ja minua ainakin alkoi viime kesänä tympimään, kun jouduin sanomaan aina joka paikassa sanomaan skumpalle ja muille herkuille "ei kiitos". Kävin tosiaan usein salaisesti keittiössä vatkaamassa juomia jollain kahvilusikalla.\nTällä hetkellä monet ystäväni tietävät jo asiasta ja ovat sanoneet, että ostavat minulle pattereilla toimivan shampanjavatkaimen. Tää on yleinen vitsi, joku päivä varmasti saan sen vielä lahjaksi. Ensin nyt toivon, että uskaltaudun juomaan jotain muuta kuin vettä ja Sitruksen suosittelemaa Mangojuomaa (joka on hyvää).\npoppy Re: Poppyn tarina 7.3.2011 9:50\nJuttelin juuri leikanneen lääkärin kanssa puhelimessa.\nTurvotteluni johtunee siitä, että vaikka ruokatorvi on jo kunnossa, maha ei ole. Mullahan on katariongelmaa ollut koko aikuisiän. Maha ei kestä vielä tavallisia ruokia vaan turpoaa. Turvottelu venyttää vatsaa ja aiheuttaa kipuja. Nyt ohjeena palata puuro- neste- soseruualle.\nMulla on ollut yskää kolmisen viikkoa ja sen takia astmalääkitys tuplattuna, ja se kortison käyttö lisää mahaongelmia. Siihen nyt avuksi käsikauppa happolääke, jota suositteli jatkossakin astman pahenemisaikoina käyttämään.\nRöyhtäilyä tulisi välttää, koska se ajan kanssa löystyttää vastanporttia ja saattaa johtaa alkutilanteeseen. Eli edelleen on keskityttävä tarkkaan siihen mitä syö ja miten syö. Tähän asti myönnän oikein yrittäneeni röyhtäillä, koska se on helpottanut oloa.\nHaavat on parantuneet oikein hyvin ja muutenkin voin hyvin, leikkaus on onnistunut. Ei närästä. Äänen käheyttä ei ole, mutta huutokestävyyttä ei ole tullut testattua vielä ;)\nSairasloma on loppu, tänään vapaapäivä ja huomenna takaisin töihin!\nLeikkauksessa ollu Re: Poppyn tarina 7.3.2011 20:44\nMinulla on noita samoja oireita leikkauksen jälkeen. Minulle lääkäri sanoi, et kyllä se sen röyhtäilemisen kestää, kun sanoin, et röyhtäilyttää välillä ihan hirveesti. Toi sinun lääkärin sanominen vaikuttaa loogisemmalta. No aloitin tosiaan uudestaan hapot, rauhoittui hiukan ja nyt n.neljän viikon jälkeen yritän päästä eroon hapoista. Ääni on ihan käheä. Oletko menossa vielä nielemään letkua? Minun ei ole tarkoitus, jos ei oo sitten pakko.\npoppy Re: Poppyn tarina 7.3.2011 21:25\nLohdullista, leikkauksessa ollut että oot kokenut saman....\nTähystykseen ei tarvi mennä, huoh.\nKyllä mä nyt aion vielä tsempata syömisten ja juomisten kanssa ja palasin kevyemmälle ruualle. Mulle kans toi selitys oli ihan järkeenkäypä ja toimin sen mukaan.\nVilu Re: Poppyn tarina 7.3.2011 22:06\nMiten käytit astmalääkkeitä leikkauksen jälkeen?\nPikaista paranemista, jos se parempaan piäin kääntyis!\npoppy Re: Poppyn tarina 8.3.2011 22:29\nVilu, mulla normaalisti käytössä 1 hengenveto Symbicorttia aamuin ja illoin, mutta flunssan aikana (kuten viimeviikkoina) annoksen oon ainakin tuplannut.\nNyt kun olen käyttänyt Rennietä, on hokkus-pokkus myös yskäni selvästi rauhottunut. Ärsyttävä tämä refluksitauti-astma kombinaatio, kun ongelmat ruokkiavat toisiaan!\nVilu Re: Poppyn tarina 9.3.2011 17:21\nSanos muuta! Tsemppiä ja paranemisia!\nRabe Pratsoli Re: Poppyn tarina 14.3.2011 1:46\nKyllä nää leikkaustarinat kuulostaa enempi siltä, että yksi vaiva korvataan toisella! Melkoiselta nuorallatanssilta kuulostaa noiden fundo-ihmistenkin elämä....\nEi oikein innosta ainakaan meikäläistä.\nParempi on jos onnistuu elämäntapa- ja ruokavaliomuutoksilla + varovaisella lääkityksellä saamaan homman balanssiin.\npoppy Re: Poppyn tarina 14.3.2011 19:22\nAi, siltäkö kuulostaa Rabe Pratsolin mielestä. Koen itse kyllä asian toisin ja pahoittelen, jos kertomuksestani saa sen käsityksen, että leikkaukseni ei onnistunut koska olen itse siihen tyytyväinen. Onnistunut leikkaus ei kuitenkaan poista itsehoidon tärkeyttä, eli elämäntavat ja ruokavalio on edelleen huomioitava. Valitettavasti se vaan ei pelkästään aina kaikille riitä ja tarvitaan leikkaushoitoakin.\npoppy Re: Poppyn tarina 26.3.2011 16:53\nKaksi kuukautta tuli eilen täyteen leikkauksestani ja kaikki hyvin.\nRennie oli siinä flunssan (tai oikeastaan kortisonin käytön) takia käytössä alle viikon. Nyt ei pariin viikkoon enää mitään lääkettä. Annoskokoon olen kiinnittänyt huomiota, koitan syödä useammin ja vähemmän.\nVatsan turvotus on kadonnut, samoin se kipuilu. Farkkuja voin taas käyttää. Voin syödä melkoisen vapaasti mitä vaan, jumittamista on enää tosi harvoin. Ja hyvin siiderikin menee alas... Mitään närästysoireita ei ole. Siis pelkkää hyvää kuuluu!\nKatja Re: Poppyn tarina 26.3.2011 16:56\nTosi hienoa!!! Kortison on tosi huono mahalle, kokemusta on:(\nJa siiderikin menee alas, VAU!!! Nauti olostasi, tsemppiä jatkoon.\npoppy Re: Poppyn tarina 25.4.2011 0:18\nKolme kuukautta mun fundoplikaatiostani ja hyväähän mulle kuuluu edelleen.\nJoskus vatsa reagoi johonkin ruokaan ja turpoilee, mutta onneksi se on tosi harvinaista nykyään. Kaikkea voin syödä ja närästystä ei ole ollenkaan. Grillimakkara on testattu ja ei ongelmaa nielemisen kanssa. Hiilihapolliset juomat kylmänä ovat vaikeinta, mutta niitäkin voin juoda jos kaadan ensin lasiin että hiukan väljähtyy.\nJuice Re: Poppyn tarina 25.4.2011 9:18\nKiva lukke tollaisia uutisia, sittenhän sinä pystyt vetelee vappuna grillattua härkääkin:) Kevättä minunkin puolestani kaikille.\nrefluksikurkku Re: Poppyn tarina 25.4.2011 10:05\nMukava kuulla, että sulla menee hyvin poppy.\nRipanen Re: Poppyn tarina 4.5.2011 22:12\nTulinpa pitkästä aikaa käymään täällä palstalla. Ihanaa kuulla, että sulla menee noin hienosti Poppy! Itselläni aika samanlainen tilanne, mutta närästää aina silloin tällöin. Kertaakaan en ole kuitenkaan ottanut Nexiumia tms., joskus Rennien. Oikeanlaisella ruokavaliolla saisin nyt varmasti närästyksen kokonaan pois, yhtään en kyllä mieti mitä suuhuni pistän. Maha turpoaa, kipuilee ja kurisee kyllä, mutta sata kertaa mielummin elän sen kanssa kuin refluksin. Ja niitäkin oireita voisi varmaan vähentää Olo-jogurtilla ja muutenkin terveellisellä ruokavaliolla.\nHyvää kesää kaikille palstalaisille! :)\npoppy Re: Poppyn tarina 22.8.2011 23:07\nTulinpahan taas kertomaan, että kaikki hyvin täällä :)\nSyönyt olen ihan kaikkea hyvällä menestyksellä, joskus jos kiireessä hotkin niin saattaapi vähän jumittaa vatsanportilla mutta yleensä hetkessä menee kipu ohitse. Paitsi muuten sitä ruisleipää en ole syönyt kun lääkärini sen kielsi.\nJuonut olen myös kaikkea ja hiilihapolliset juomat suoraan pullosta on haasteellisia, lasiin kaadettuna jo onnistuu mikä vain. Ylettömästä kahvinjuonnista tulee joskus tuntemuksia, mutta ei niitä voi edes närästykseksi sanoa.\nJoskus vatsa turpoaa ja ilmatuotanto on runsasta, mutta kyllähän maailmaan ääntä ja pientä hajua mahtuu..... Helpompaa kuin närästyksen kanssa ja lyhytkestoista.\nEn ole yhtään Somacia ottanut leikkauksen jälkeen, enkä Rennietäkään ekaviikkojen parin tabletin jälkeen. Ja leikkaustani en kadu, päinvastoin!\nrefluksikurkku Re: Poppyn tarina 27.8.2011 20:04\nHei poppy - mukava kuulla susta! En ole ehtinyt lukeen sun kuulumisia muualta ...\nHienoa kun leikkaus ei paljon muistuttele olemassaolostaan!\npoppy Re: Poppyn tarina 24.10.2011 23:11\nTäällä taas ilmoittelen, että hyvin menee :) Jumituksia tulee entistä harvemmin, ehkä ei enää edes viikottain ja turvotuskin on hellittänyt.\nLeikkauksesta tulee huomenna kuluneeksi 9 kk.\nTsemppiä kaikille ja aurinkoista syksynjatkoa!\nrefluksikurkku Re: Poppyn tarina 25.10.2011 7:11\nMukavaa "9.kuukautta leikkauksesta" - päivää! :-)\nAamu Re: Poppyn tarina 13.11.2011 22:04\nVallan rutkasti kiitoksia Poppyn tarinoinnista leikkauksen jälkeen. Aivan loistavaa lukea kokemuksista noin pitkältä aikaväliltä. En enää mieti menenkö leikkaukseen vai en:)\nrefluksikurkku Re: Poppyn tarina 13.11.2011 22:32\nSuoria linkkejä leikkauskertomuksiin löytyy myös tuolta\nTsemppiä omaan tulevaan operaatioosi!\npoppy Re: Poppyn tarina 22.2.2012 21:50\nVuosi ja kuukausi takana, hyvin menee edelleen :)\nHyvää ja rufluksitonta kevättalvea kaikille!\nrefluksikurkku Re: Poppyn tarina 22.2.2012 22:21\nHei poppy - mukava kuulla susta!\nKevät aurinkoa odotellessa .... :-)


Land Rover Discovery *7-PAIKKANEN* 4 3.0 SDV6 180 kW HSE Autom. 5D Suomiauto, Maastoauto. Tarkastettuna, Rahoituksella, Kotiin toimitettuna! Maastoauto 2012 - Vaihtoauto - Nettiauto\n*7-PAIKKANEN* 4 3.0 SDV6 180 kW HSE Autom. 5D Suomiauto, Maastoauto. Tarkastettuna, Rahoituksella, Kotiin toimitettuna!\nID 8382629. Harmaa metalliväri maastoauto henkilöauto\nLand Rover Discovery *7-PAIKKANEN* 4 3.0 SDV6 180 kW HSE Autom. 5D Suomiauto, Maastoauto. Tarkastettuna, Rahoituksella, Kotiin toimitettuna!\nTurvallisuusAjonvakautusjärjestelmäIsofix-valmiusKäynnistyksenestoLuistonestojärjestelmäLukkiutumattomat jarrut (ABS)MäkilähtöavustinSumuvalotTurvatyynytVarashälytinXenon-ajovalotSisätilat ja mukavuudetAjotietokoneAvaimeton käynnistysIlmastointi: AutomaattinenKeskuslukitus: KaukosäätöinenLohkolämmitinLämmitettävä tuulilasiNahkasisustaNavigointijärjestelmäOhjaustehostinPenkinlämmittimetPysäköintikameraPysäköintitutkaSisätilanpistokeSähkökäyttöiset ikkunatSähköpeilitSähkösäätöiset istuimetTavaratilan turvaverkkoVakionopeudensäädinElektroniikkaAudio-sisääntuloliitäntäMatkapuhelinvarustusMuutErikoisvanteetHuoltokirjaKahdet renkaatMonitoimiohjauspyöräPolttoainekäyttöinen lisälämmitinSadetunnistinTurboVetokoukkuTekniset tiedotTeho: 180 kW / 245 HvCO2-päästöt: 244 g/kmHenkilömäärä: 7Ovien lkm: 5Kulutus: Kaupunki: 0.00 l/100kmMaantie: 0.00 l/100kmYhdistetty: 9.30 l/100kmOmamassa: 2 650 kgKokonaismassa: 3 240 kg\nNäillä hinnoilla joulupukillakin vaihtuu menopeli! Valmiiksi Suomen edullisimpiin hintoihin tehtiin koko varastoon jopa 1500eur alennus! Kampanjan ajan saat kaskon 150eur/vuosi. Katso kampanjatarjoukset ja koko valikoima nyt, sillä kampanja päättyy 22.12.2016! www.autolle.com/tarjous/, Tähän autoon on mahdollista saada rahoitus. Todella upea, huippuvarusteltu nelivetoinen Land Rover Discovery Suomiauto. Mukavuuksia autosta löytyy mm. lämmit...Lue lisää »Näillä hinnoilla joulupukillakin vaihtuu menopeli! Valmiiksi Suomen edullisimpiin hintoihin tehtiin koko varastoon jopa 1500eur alennus! Kampanjan ajan saat kaskon 150eur/vuosi. Katso kampanjatarjoukset ja koko valikoima nyt, sillä kampanja päättyy 22.12.2016! www.autolle.com/tarjous/, Tähän autoon on mahdollista saada rahoitus. Todella upea, huippuvarusteltu nelivetoinen Land Rover Discovery Suomiauto. Mukavuuksia autosta löytyy mm. lämmitettävä ratti, pysäköintikamera, -tutkat eteen ja taakse, kaukosäätöinen Webasto viilennystoiminnolla, ilma-alusta, navi 7" kosketusnäytöllä sekä Bi-Xenonit. Pakettiin kuuluu kahdet renkaat tyylikkäillä alumiinivanteilla, joista talvet nastoilla. Viimeisin huolto autoon on tehty 79 tkm kohdalla 8/16. Tästä nopeimmalle tehokas 7-paikkainen maasturi edulliseen markkinahintaan! Autolle.com - Takuulla Suomen edullisimmat vaihtoautot! Meiltä saat kotiintoimituksen täysin ilmaiseksi kaikkialle Suomeen! Takuuautomme ovat kuntotarkastettuja ja ammattilaisen koeajamia! Meiltä saat kaikki autoliikkeen palvelut helposti ja edullisesti. Uuden toimintamallimme ansiosta kaikki autot eivät ole toimipisteissämme. Soita ja kysy lisää myyjiltämme! Katso myös muut Suomen edullisimmat vaihdokkimme www.autolle.com ! Jos löydät vastaavan myynnissä olevan auton, joka on edullisempi kuin tämä, tarjoamme sinulle PUOLEN VUODEN KASKON ILMAISEKSI ostaessasi auton Autolle.comilta!, Äänentoistojärjestelmä:Harmann Kardon, Tähän autoon saatavilla TURVAtakuu 6kk/10tkm, Tähän autoon saatavilla TÄYStakuu 12kk/22tkm, Tarkista tietojen oikeellisuus myyjältä, AUTOtakuu Piilota »\nSoita: 62891 € Land Rover Discovery Nettiauto ID 8382629 Hakutulokset


Toinen mahdollisuus: Syntymän ihmettä odotellessa\nKäsillä alkaa olemaan todella jännittävät ajat. Vaimolla alkoi 39. raskausviikko ja kävimme äitipolilla alkuviikolla ja sieltä tuli signaalia, että natiainen voi syntyä minä hetkenä hyvänsä.\nOlen miettinyt useana hetkenä kuinka 3 vuotta sitten lähdin juomaan pari päivää ennen syntymähetkeä ja olin tukevassa humalassa tukemassa vaimoani laitoksella. Muutoinkin suurin osa tuohon hetkeen liittyvistä, harvoista muistikuvista ovat melkoisen negatiivis sävytteisiä, yritinhän päättää päiväni pari päivää edellisen lapsemme syntymän jälkeen. Olen välillä miettinyt sitä, kuinka paha olla ihmisellä on, kun juuri vastasyntynyt lapsikaan ei estä tekemästä tuollaista. Nyt olen kuitenkin siinä onnellisessa tilanteessa, että jos jotakin häpeän tunnetta joudun kohtaamaan, on se korkeintaan siitä johtuvaa, etten pysy tajuissani syntymän ihmeen tapahtuessa :D Viime kerralla kun häpesin tilaani, olin yhtä aikaa sairaalahoidossa itsemurhayrityksen vuoksi, vaimoni ollessa lapsen kanssa osastolla. Kaikki siihen liittyvä, kuten sossun vierailut synnytysosastolla jne. ovat kyllä asioina sellaisia, että jos en olisi saanut noita käydä puhumalla läpi ja tietyllä tapaa antaa niitä itselleni anteeksi, tuskin olisin tässäkään hetkessä vallitsevien tunnetilojeni kanssa selvinpäin. Tuskin olisin edes enää hengissäkään.\nOnnekseni voin nyt kuitenkin todeta nauttivani tämän hetken jännityksen täyteisistä tunnelmista pää totaalisen selvänä ja ilman minkäänlaista katkeruuden tunnetta menneisyyteen nähden. Olen oppinut käsiteltyäni menneisyyttäni, arvostamaan ja hyödyntämään sitä valtavana voimavarana, eikä niinkään voimia syövänä taakkana. Kaiken tämän edellytys on kuitenkin rehellisyys ja asioista puhuminen. Onneksi minulla on ollut se onnellinen tilanne, että elämääni on tullut oikeita ihmisiä, oikeaan aikaan ja tällä tavoin olen saanut mahdollisuuden käsitellä menneisyyteni.\nTällä hetkellä vallalla on jälleen sanoinkuvaamaton kiitollisuus. Kiitollisuus läheisilleni, jotka jaksoivat rakastaa minua vaikken läheskään aina ollut sen arvoinen. Kiitollisuus AA:lle ja sen uskomattomia tekevälle ohjelmalle. Kiitollisuus ystävilleni, jotka ovat olleet tukemassa minua tässä kasvun tiellä ja tietysti kiitollisuus Hänelle, onhan Hän mahdollistanut kaiken, koska ilman Jumalan armoa en istusi tätäkään kirjoittamassa.\nLähettänyt Kimmo klo 8.30


nunju 3. joulukuuta 2013 klo 19.12\nMulla on myös ollut tarkoitus lukea tuo Taivaslaulu. Toiv. saan sen hankittua jostain pian (kirjastossa tuntui olevan sille aikamoinen varausjono)... Miksi ne soitot ja ovikellon rimpauttelijat tapahtuu aina kun on vessassa?\nKukkavarvas 4. joulukuuta 2013 klo 12.33\nMä löysin sen sattumalta bestseller-hyllystä. Ja oli kyllä ihan mahdottoman hyvä. Rakastuin ihan täysin kirjoittajan kielimaailmaan, ihan hillitöntä kielenkäyttöä ja kuvailua.\nJa se on Murphyn laki että jos olet vessassa tai alasti niin vähintään ovikello soi, puhelin huutaa ja galaksit räjähtää.


Valtiovallan kanssa tehtävään liiketoimintaan sovelletaan erityisiä oikeudellisia ja sopimusoikeudellisia sääntöjä. Näihin sääntöihin kuuluvat tarjous- tai hankintavaatimukset, erityiset laskutus- ja kirjanpitosäännöt sekä alihankkijoiden tai agenttien rajoitukset.\nRiippumatta alueesi lainsäädännöstä, noudata aina näitä periaatteita:\nOsallistu julkisiin hankintoihin äärimmäisen rehellisesti.\nÄlä koskaan yritä voittaa julkista sopimusta tai edes vaikuttaa tarjouspyyntöön tarjoamalla mitään arvokasta valtion työntekijälle tai hänen sukulaiselleen tai kumppanilleen.\nÄlä koskaan yritä saada tietoja, jotta Danaher saisi epäoikeudenmukaisen kilpailuedun julkisissa hankinnoissa.\nOle totuudenmukainen ja täsmällinen kaikissa kirjallisissa ja suullisissa yhteyksissä valtion virkamiesten ja virastojen kanssa.\nSäilytä kaikki vaaditut asiakirjat.\nSeuraa tiukasti valtion sopimusten ehtoja. Älä esimerkiksi valitse korvaavia tavaroita ja palveluita toimitukseen tai poikkea vaatimuksista ilman kirjallista suostumusta.\nJos sinulla on kysyttävää, ota yhteyttä lakiasianosastoon.\nRiippumatta sijainnistasi, sinun tulee aina huolehtia kaikkien soveltuvien julkisten hankintojen ja alihankintasääntöjen tuntemisesta ja noudattamisesta, jos olet tekemässä julkishallinnon tarjousta Danaherin puolesta tai olet vastuussa julkishallinnon tilauksen alihankinnasta.\nValtion omistamalla sairaalalla työskentelevä tekninen johtaja haluaa nähdä uusimman teknologiamme. Hän maksaa omat lentonsa ja hotellimajoituksensa, mutta haluaa, että tarjoamme hallinnollista tukea ja kuljetukset paikan päällä. Hän odottaa myös, että viihdytämme häntä illalla. Onko tämä sopivaa?\nEnsinnäkin, koska asia koskee valtiollisen sairaalan työntekijää, tekninen johtaja on julkishallinnon edustaja. Voit tukea julkishallinnon ja valtiollisten yritysten valtuuskuntien vierailuja toimistoihimme ja tehtaisiimme, mutta vain, jos lakiasioiden osasto hyväksyy kaikki asiat etukäteen. On mahdollista markkinoida, esitellä ja selittää tuotteidemme tai teknologiamme hyötyjä päätöksentekoroolissa tai mahdollisen kumppanin roolissa oleville julkishallinnon työntekijöille, mutta et saa yrittää vaikuttaa heihin tarjoamalla henkilökohtaisia etuja. Keskustele tilanteesta lakiasiainosaston kanssa ennen toimenpiteitä.\nTee aina yhteistyötä viranomaisten kanssa tietopyyntöjen tai tarkastusten yhteydessä. Kun vastaat viranomaispyyntöön, kerro totuus äläkä koskaan johda ketään harhaan, estä heidän työtään, tai salaa, tuhoa tai muuta mitään asiakirjoja.\nIlmoita lakiasiainosastolle aina, jos viranomaispyyntö koskee tietoa tai käyntiä, joka ei ole rutiinin mukaista.


Hallitus poistaa km-korvaukset ja matkakuluvähennykset, teitten ylläpito yhtiölle | Uutiset | Motouutiset\nEtusivu Uutiset Hallitus poistaa km-korvaukset ja matkakuluvähennykset, teitten ylläpito yhtiölle\nSunnuntai 16.10.2016 12:54\nKauppalehti kertoo, että hallitus on mylläämässä täysin suomalaisen liikennejärjestelmän. Keppiä on luvassa laajalti, porkkanoita on vaikea nähdä. Varmalta vaikuttaa vain se, että töissäkäynti kallistuu ja vaikeutuu, jos työmatkakuluja ei saa vähentää ja km-korvaukset poistuvat. Yhtälö on mielenkiintoinen tuhat kilometriä pitkässä ja harvaanasutussa Suomessa.\nKauppalehden artikkelin mukaan Suomen hallitus suunnittelee suurta ja mullistavaa liikenneuudistusta. Katkolla ovat työnantajien tarjomat pysäköintiedut sekä asunnon ja työpaikan välisten matkakulujen vähennyskelpoisuus. Myös kilometrikorvauksia ja ylikompensaatioita ollaan poistamassa.\nHallitus yksityistää tienpidon\nHallitus poistaa auto- ja ajoneuvoverot. Ne korvataan asiakasmaksuilla. Hallitus haluaa irrottaa liikenneväylien ylläpidon ja rahoituksen valtion budjetista, ja suunnittelee erillistä liikenneverkkoyhtiötä, jonka rahoitus kerätään asiakasmaksuina. Maksut porrastetaan ajoneuvojen päästön tai käyttövoiman mukaan. Epäilemättä myös ajokilometrien mukaan.\nAutoilijoilta kerättävillä uusilla maksuilla kustannettaisiin tieverkon ylläpito ja lisäksi ilmastoon liittyvät toimet ja älykäs liikenne.\nAutoveron poistolla puolestaan halutaan uusia autokantaa. Toisaalta henkilöautolla yksin ajettavien matkojen määrä halutaan alas ja ihmiset käyttämään enemmän joukkoliikennettä. Esimerkiksi työsuhdematkalipun käyttöä pyritään lisäämään.\nOn mielenkiintoista nähdä, mihin kohtaan moottoripyöräily tässä kaavailussa asettuu. Oletettavaa on, että käy niin kuin yleensä: moottoripyörille määritetään velvollisuus maksaa uudet maksut, mutta pidetään kaikki vanhat verot sekä mahdollisesti lisätään uusi ajoneuvovero, kuten hallitus on kaavaillut.\nKotimaa-lehti uutisoi sunnuntaina 16.10. noin kello 14. liikenne- ja viestintäministeri Anne Bernerin (kesk.) kommentoineen sunnuntaina Twitterissä eilen julkisuudessa ollutta uutista siitä, että työmatkojen kilometrikorvauksista oltaisiin luopumassa. Berner kertoo, että muutoksia kilometrikorvauksiin ei ole ollut esillä. Sen sijaan twiitissä kerrotaan, että LVM valmistelee mallia valtion liikenneverkkoyhtiöstä.


Paluu kotihallissa voittokantaan! | Jokipojat edustus | Mestis\nPaluu kotihallissa voittokantaan!\nJokipojat sai neljän ottelun mittaiseksi venähtäneen kotitappioputkensa lauantaina vihdoinkin poikki. Mestiksen jumbojoukkue Peliitat kaatui Mehtimäellä selkein lukemin 6–2. Jokipojat hallitsi jo ottelun kahta ensimmäistä erää ja lisäsi vielä kolmannessa höyryä. Paremmuudesta ei jäänyt tällä kertaa epäselvyyttä. Timo Hiltunen (2+1) iski ärjypaidoille kaksi maalia. Kertaalleen onnistuivat Oskari Lehtinen (1+1), Oula Uski, Samu Pitkänen (1+2) ja uransa ensimmäisen osuman miesten sarjoissa tehnyt puolustaja Niko Ervasti. Jokipoikien maalilla Timo Niemi selvisi vain 15 torjunnalla. Ottelun yleisömäärä oli 707 katsojaa.


Israel | suomenetu\nHistoriantutkijat määrittelevät juutalaisuuden erottuneen muista Lähi-idän uskonnoista 600-luvulta eaa. alkaen.\nJuutalaisen uskon pääkohtiin kuuluu oppi messiaasta, joka tulee aikojen lopulla päättämään Israelin kansan diasporan ja tuomaan ikuisen maailmanrauhan sekä oikeuden.\nLänsimaisen ajanlaskun alun aikoihin messiasodotus oli hyvin voimakasta ja messiasehdokkaita oli useita. Näihin aikoihin juutalaisuudesta erosi lahko, joka uskoi Jeesus Nasaretilaisen olevan messias. Myöhemmin tästä lahkosta muodostui kristinusko.\nAbraham kuului Seemin kautta kymmenenteen sukupolveen Nooasta. (Sukupolvi n.200 vuotta ?)\nRaamatun mukaan Abraham oli kotoisin Urista\nKuninkaanhautoja Urissa tehtiin jo Uruk-kaudella noin 3500 eaa.\nBabylonin tornin rakentaja Nimrod\nNooan pojanpojanpoika (n.600 vuotta jälkeen vedenpaisumuksen?)\nHindulaisuus, vanhin tiedetty uskonto.\nVaakunat Jeremias liitonarkki...\nHerra, minun kallioni, linnani ja pelastajani!\n22:3 Jumala, minun vuoreni, jonka turviin minä pakenen, minun kilpeni, autuuteni sarvi,\nvarustukseni ja pakopaikkani, sinä pelastajani, joka pelastat minut väkivallasta!\nTaas juutalaisia yritetään harhauttaa?\nIsraelin sionistinen hallitus haluaa koota juutalaiset israeliin, jotta Juutalaisten kansa voitaisiin tuhota tulevassa sodassa? Vai onko turvallisempaa asua israelissa jossa ympärillä asuu 300 miljoonaa arabia, joista suurin osa haluaa tuhota juutalaisen uskonnon ja kristityt.\nIsrelissakin vaikuttaa taustalla vapaamuurarien hanke, alueella on kymmeniä eri vapaamuurarien looseja, eri kansallisuuksin. Mm. TV7 & kump. ei vastannut sähköpostiini, toivoessani heiltä kommentia israelissa vaikkuttaviin vapaamuurarien voimiin. He eivät ole koskaan kommentoineet israelin vapaamuurari taustoja, tai en ainakaan kyseistä kommentia tai dokumenttia ole huomannut. Oletko sinä huomannut? http://www.tv7.fi/\nTV7 lähettää paljon mielenkiintoisia ohjelmia mutta tästä vapaamuurareiden salaseurasta ei puhuta mitään...?\nAiheesta löytyy paljon kattavaa tietoa, mutta en laita linkkejä nyt näkyviin. Toivoisinkin kuulevani mielipiteenne arveluistani...


Toimintakertomus 2014 by Karelia-ammattikorkeakoulu - Issuu\nTOIMITTAJAT: Kari Tiainen & Eija Piiparinen TILASTOT: Mikko Penttinen TAITTO: Salla Anttila VALOKUVAT: Salla Anttila, Riikka Ruotsalainen, morguefile.com, Karelia-amk:n arkisto PAINOS: 200 kpl PAINOPAIKKA: LaserMedia Oy, Joensuu 2015 ISBN 978-952-275-173-7 (painettu) ISBN 978-952-275-174-4 (verkkojulkaisu)\nSisällys KARELIA-AMMATTIKORKEAKOULU OPISKELIJOITA JA ALUETTA VARTEN 6 UUDET OPETUSSUUNNITELMAT KÄYTTÖÖN JA EDELLEEN HYVIÄ TULOKSIA 8 EU-RAHOITUSOHJELMAKAUDEN VAIHDOS NÄKYI TKI-TOIMINNASSA 10 PALVELUTOIMINTAA JA ALUEKEHITYSTYÖTÄ 12 HENKILÖSTÖKATSAUS 14 TALOUSKATSAUS 16 KIINTEISTÖ- JA YMPÄRISTÖKATSAUS 17 PAINOALAT STRATEGIAN TOTEUTTAJINA – IKÄOSAAMISELLA ASIANTUNTIJUUTTA JA OSAAMISTA 18 LAADUKKAAT JULKAISUT ASIANTUNTIJUUDEN JA OSAAMISEN VÄLITTÄJINÄ 22 AMMATTIKORKEAKOULUN HALLINTO JA PÄÄTÖKSENTEKO 24\nKarelia-ammattikorkeakoulu opiskelijoita ja aluetta varten Joensuu on ollut ja on yhä merkittävä koulutuskaupunki. En ole varmaan kovinkaan väärässä jos totean, että lukuvuoden aikana joka kolmas joensuulainen on jonkin koulun oppilas tai opiskelija. Tämä tarkoittaa, että nuoruus, opiskelijaelämä ja monet opiskelijoille suunnatut palvelut näkyvät ja kuuluvat Joensuussa. Kaupungin opiskelijaperinteet ovat pitkät ja Joensuun maine opiskelijaystävällisenä kaupunkina on hyvä. Myös Karelia-ammattikorkeakoululle sen opiskelijat ovat kaikki kaikessa.\nVuonna 2014 Karelia-ammattikorkeakoulussa iloittiin hyvistä koulutuksen tunnusluvuista ja hakutuloksista. Koulutuksen monet keskeiset mittarit näyttivät hyvää tulosta. Myös opiskelijoiden antama palaute oli erittäin hyvällä tasolla. Karelia-ammattikorkeakoulun opiskelijavalinnat onnistuivat mainiosti. Tämä oli jo kolmas perättäinen vuosi, jolloin ylitimme aikaisemmat ennätyksemme hakijoiden määrässä. Ammattikorkeakorkeakoulussamme aloitti syksyllä 2014 noin 850 uutta tutkinto-opiskelijaa. Myös amk-tutkintoon johtavan aikuiskoulutuksen hakijamäärä nousi selvästi aikaisemmasta. Ylempään amktutkintoon johtavan koulutuksen hakijamäärä pysyi edellisvuoden tasolla. Hyviä tuloksia ja onnistunutta opintoihin pääsyä on syytä myös juhlia. Vuonna 2014 Karelia-ammattikorkeakoulussa päätettiin elvyttää vanha traditio kevään ja syksyn yhteisistä valmistujaisjuhlista. Myös lukuvuoden 2014–2015 avajaiset vietettiin yhdessä opiskelijoiden kanssa ”festaritunnelmissa” Ilosaaressa, jonne lähes kaikki uudet opiskelijat saapuivat juhlistamaan korkeakouluopintojensa alkua. Kaikki nämä juhlat toteutettiin yhdessä opiskelijakunta POKAn kanssa.\nKarelia-ammattikorkeakoulun opiskelijavalinnat onnistuivat mainiosti. Tämä oli jo kolmas perättäinen vuosi, jolloin ylitimme aikaisemmat ennätyksemme hakijoiden määrässä.\nVuonna 2014 Karelia-ammattikorkeakoulussa juhlittiin myös 20 vuotta täyttänyttä englanninkielistä International Business – koulutusta. Vuonna 1994 silloinen Pohjois-Karjalan ammattikorkeakoulu aloitti Suomessa ensimmäisten korkeakoulujen joukossa englanninkielisen tutkintoon johtavan koulutuksen. Kansainvälisen kaupan -koulutusohjelman perustamisen tavoitteena oli tukea oppilaitoksen ja maakunnan yritysten kansainvälistymistä. Koulutus profiloitui Venäjän ja entisen Itä-Euroopan kasvaviin markkinoihin. Erikoistumista Venäjän markkinoihin syvennettiin myöhemmin sisällyttämällä opintoihin neljän kuukauden pituinen opintomoduuli Pietarissa. Tämä ’Pietarin talvikoulu’ osoittautui kansallisesti ja kansainvälisestikin menestykseksi. Kahdessakymmenessä vuodessa kansainvälisen kaupan koulutuksesta on valmistunut 300 opiskelijaa, yrityksille on toteutettu 500 kansainvälistä markkinatutkimusta ja opetukseen on osallistunut 500 vaihto-opiskelijaa. Lisäksi Pohjois-Karjalan yrityksissä on työskennellyt 400 kansainväistä harjoittelijaa. Valmistuneet opiskelijat ovat sijoittuneet työelämään hyvin. Opintoihin sisältyvät opinnot ja työharjoittelu ulkomailla sekä yritysten kanssa toteutetut projektit edustavat sitä kokemusta, jota työnantajat arvostavat. Maakunnan yritysten lisäksi valmistuneita työskentelee pääkaupunkiseudulla sekä ulkomailla. Ulkomaalaisista opiskelijoista noin puolet jää valmistumisen jälkeen Suomeen, joko työelämään tai jatko-opintoihin. Vuoden 2014 lopulla valmistui yli neljä vuotta kestänyt Tikkarinteen kampuksen remontti. Tämä remontti oli viimeinen siinä vuosia kestäneessä prosessissa, jonka aikana Wärtsilän, Sirkkalan ja Tikkarinteen kampukset peruskorjattiin vastaamaan nykyaikaisen korkeakouluopetuksen\nja TKI-työn tarpeita. Tikkarinteellä myös opettajat pääsivät suunnittelu- ja rakennusvaiheessa vaikuttamaan tilaratkaisuihin sekä materiaali- ja värivalintoihin. Nyt Karelia-ammattikorkeakoululla on käytössä tämän ajan ja tulevaisuuden korkeakoulupedagogisiin ratkaisuihin rakennetut hienot tilat. Jo toteutuneet aloituspaikkojen ja ammattikorkeakoulurahoituksen leikkaukset sekä valmistautuminen vuoden 2015 yksikköhintarahan pienenemiseen aiheuttivat muutoksia niin henkilöstön määrässä kuin korkeakoulun organisaatiorakenteessa. Vuoden 2014 aikana käytiin kahdet yhteistoimintaneuvottelut, joiden seurauksena päädyttiin seitsemän henkilön irtisanomiseen ja kolmen henkilön osa-aikaistamiseen. Lisäksi toteutettiin uusi, vuoden 2015 alussa voimaan tullut organisaatiouudistus, jonka tavoitteena on hallinnon keventäminen, toiminnan tehostaminen ja kansainvälistymisen vahvistaminen. Henkilöstörakennetta kehitettiin myös uudenlaisilla rekrytoinneilla kun jokaiselle Karelian painoalalle valittiin vuoden 2014 alussa toistaiseksi voimassa olevaan työsuhteeseen projektipäälliköt, joiden tehtävänä on TKI-toiminnan pitkäjänteinen ja monialainen kehittäminen. Karelia-ammattikorkeakoulu on paitsi hyvän opetuksen korkeakoulu myös erittäin tärkeä alueellisten tutkimusja kehittämishankkeiden toteuttaja ja kumppani. Me olemme täällä olemassa opiskelijoitamme ja aluettamme varten. Tulokset puhuvat puolestaan ja koko korkeakouluyhteisö katsoo yhdessä yhteistyökumppaneittensa kanssa vakaasti kohti tulevaa. PETRI RAIVO, REHTORI, TOIMITUSJOHTAJA\nUudet opetussuunnitelmat käyttöön ja edelleen hyviä tuloksia\nKarelia-ammattikorkeakoulun koulutustoiminnan tulokset säilyivät hyvällä tasolla vuonna 2014. Varhaisen tuen toimintamallin (VARTU) pitkäjänteinen ja suunnitelmallinen kehittäminen jatkui yhteistyössä henkilöstön ja opiskelijakunnan kanssa. Erityisesti on keskitytty ohjauskäytäntöjen ja opiskeluhyvinvointia tukevien palvelujen kehittämiseen, ohjausta tukevien tieto- ja raportointijärjestelmien rakentamiseen sekä yhteisöllisen toimintakulttuurin vahvistamiseen. Tulokset ovat olleet rohkaisevia. Opintojen läpäisy on parantunut, keskeyttäneiden määrä vähentynyt merkittävästi ja opintotuen takaisinperintään liittyvien selvityspyyntöjen määrä on laskenut yli 50 % kahden viime vuoden aikana. Koulutustoiminta keskittyi pääasiassa ammattikorkeakoulututkintoon ja ylempään ammattikorkeakoulututkintoon johtavaan koulutukseen. Ammattikorkeakoulututkintojen määrä oli hieman edellisvuotta alhaisempi, mutta kuitenkin opetus- ja kulttuuriministeriön asettamaa tavoitetta korkeampi. Ylempien ammattikorkeakoulututkintojen määrä oli selvästi tavoitetta pienempi. Vähintään 55 opintopistettä suorittaneiden opiskelijoiden määrän kasvu jatkui. Yhdessä Savonia-ammattikorkeakoulun ja Saimaan ammattikorkeakoulujen kanssa järjestettyjen kesäopintojen tarjonta laajeni ja opintosuoritusten määrät kasvoivat merkittävästi. Karelia-ammattikorkeakoulun koulutuksen vetovoima säilyi erittäin hyvällä tasolla. Ammattikorkeakoulututkintoon johtavan koulutuksen ensijaisten hakijoiden määrä oli korkeampi kuin koskaan aiemmin. Hakijamäärän kasvu oli jo kolmantena vuonna peräkkäin suurempi kuin ammattikorkeakouluissa keskimäärin. Myös opiskelijatyytyväisyys oli erittäin hyvällä tasolla ja selvästi parempi kuin koskaan aikaisemmin ammattikorkeakoulussa.\nStrateginen kumppanuus ja yhteistyö Karelia-ammattikorkeakoulun opiskelijakunta POKAn kanssa jatkui tiiviinä. Opiskelijakunnan järjestäytymisaste oli ennätyksellisen korkea ja opiskelijakunnan edustajat osallistuivat aktiivisesti Karelian kehittämisen, esimerkiksi uusien valmistujais- ja lukuvuoden avajaiskäytäntöjen luomiseen. Vuoden 2014 lopulla POKAn edustaja valittiin Suomen opiskelijakuntien liiton SAMOK ry:n hallituksen puheenjohtajaksi. Karelia-ammattikorkeakoulun opetussuunnitelmat uudistettiin lukuvuoden 2013–2014 aikana ja uudet opetussuunnitelmat otettiin käyttöön syksyllä 2014. Uudistuksen keskeisinä tavoitteina olivat ydinasioihin keskittyminen, työelämäläheisyyden vahvistaminen sekä sujuvan opiskelun ja oppimisen varmistaminen. Uudet opetussuunnitelmat koostuvat ydinosaamisen ja täydentävän osaamisen opinnoista. Täydentävän osaamisen opinnot valitaan ammattikorkeakoulun yhteisestä tarjonnasta opetussuunnitelmissa määriteltyjen mahdollisuuksien puitteissa. Sujuvan väylän rakentaminen toisen asteen ammatillisesta koulutuksesta ammattikorkeakouluun yhdessä Pohjois-Karjalan koulutuskuntayhtymän kanssa jatkui ja vastaavaa yhteistyötä käynnistettiin maakunnan lukioiden kanssa.\n611 585 26\n2,6 2,7 1,8\nHakijamäärän kasvu oli jo kolmantena vuonna peräkkäin suurempi kuin ammattikorkeakouluissa keskimäärin. Myös opiskelijatyytyväisyys oli erittäin hyvällä tasolla ja selvästi parempi kuin koskaan aikaisemmin ammattikorkeakoulussa.\nEU-rahoitusohjelmakauden vaihdos näkyi TKI-toiminnassa TKI-toiminnan kannalta keskeisin toimintaan vaikuttava asia vuonna 2014 oli EU-ohjelmakauden vaihdos ja sitä kautta merkittävimpien ulkopuolisten rahoitusinstrumenttien hakumahdollisuuksien käynnistyminen. Ensimmäisessä aallossa käynnistyivät energiaomavaraiseen kampukseen tähtäävä Sirkkalan Energiapuisto -hanke ja siihen liittyvät investoinnit sekä suuren mittakaavan puurakentamisen kehittämisedellytyksiä eteenpäin vievä BiNo-hanke.\nSuurin osa hanketoiminnasta Karelia-ammattikorkeakoulun painoaloilla suuntautui vuonna 2014 ns. valmisteluhankkeisiin, joiden avulla valmisteltiin uudelle EU-ohjelmakaudelle laajempia hankekokonaisuuksia. Tekesin ohjelmiin jätettiin useita rahoitushakemuksia, mm. Innovatiiviset kaupungit -ohjelmaan. Lisäksi käynnistettiin kaksi opetus- ja kulttuuriministeriön rahoittamaa isoa verkostohanketta Horizon Hub ja From Borders to Shared Space (BOSS) osana ammattikorkeakoulujen työelämälähtöisen opetus-, tutkimus- ja kehitystyön edellytysten vahvistamista. Vuoden 2014 loppupuolelta alkaen on valmisteltu uusia rahoitushakemuksia kansallisiin ja kansainvälisiin rahoitusohjelmiin vuosille 2015-2017. Kansainvälisen TKI-toiminnan osalta jätettiin ensimmäiset hakemukset loppusyksystä avautuneeseen NPA- (Northern Periphery and Arctic) -ohjelmaan sekä valmisteltiin hakemuksia Erasmus + -ohjelmaan. Lisäksi päätettäessä edellisen kauden ENPI CBC -ohjelman hankkeita, luotiin edellytyksiä ja vahvistettiin hankekonsortioita silmällä pitäen Venäjä-yhteistyöhön suunnattua ENI-ohjelmaa (European Neighbourhood Instrument).\nToiminnan sisäiseen laadunhallintaan liittyen toteutettiin useita selvityksiä ja toimenpiteitä. TKI-toiminnan viestintää ja kumppanuuksia arvioitiin osana Karelia-ammattikorkeakoulun sisäistä auditointia. Koulutusviennin laadunhallintaa koskevia kysymyksiä kehitettiin KOLARI (Koulutuksen viennin laadun- ja riskienhallinta) -hankkeessa, jossa laadittiin yhteistyössä alueen vientiyritysten kanssa mm. koulutusviennin laadunhallinnan käsikirja sekä suomeksi että englanniksi. Toiminnan laadun kehittämistä toteutettiin myös muiden ammattikorkeakoulujen kanssa bencmarking – vertailukehittämisen keinoin. Saimaan ammattikorkeakoulun kanssa selvitettiin mm. opetushenkilöstön näkemyksiä opettajuuden ja TKI-toiminnan integraatiosta ja Diakonia-ammattikorkeakoulun kanssa vertailtiin TKI-toiminnan käytänteitä ja johtamista. Karelia-ammattikorkeakoulussa kehitetty PROHAprojektinhallintajärjestelmä otettiin käyttöön Saimaan ammattikorkeakoulussa. TKI-toiminnan organisoinnissa tapahtui vuoden 2014 alussa muutoksia kun painoalaprojektipäälliköt aloittivat tehtävissään. Hanketoiminnan suunnitelmallisuutta ja kohdentumista strategian toteuttamiseen vahvistettiin laatimalla painoalojen kehittämissuunnitelmat, joita on esitelty mm. rahoittajatahoille ja kumppaneille. Kumppanuuksia vahvistettiin mm. liittymällä Itä- ja Pohjois -Suomen EU-toimiston koordinoimaan Eurooppalaisten innovaatiokumppanuuksien EIP- Smart Cities and Communities -verkostoon osana NSPA (Northern Sparsely Populated Areas) -konsortiota. Verkoston tavoitteena on edistää erityisesti kestävän kehityksen ja rakennetun ympäristön (Sustainable Districts and Built Environments) alaan kuuluvia aloitteita ja toteuttaa tutkimushankkeita.\nAmmattikorkeakoulun opiskelijoiden yrittäjyyttä tukevan Draft-ohjelman toteuttamista jatkettiin ja laajennettiin koskemaan myös Itä-Suomen yliopiston opiskelijoita. Draft-verkoston toimintaan saatiin mukaan myös sponsoriverkosto alueen yrityksistä. Seitsemän ammattikorkeakoulun Draft-ohjelmaan osallistunutta startup-tiimiä sai vuoden 2014 aikana vähintään yhden enkelirahoitustarjouksen. Draft ohjelman osalta käynnistettiin myös ensimmäiset tunnustelut kansainvälisen verkoston rakentamiseksi. TKI-toiminnan volyymi oli 6,5 miljoonaa euroa ja ulkoinen rahoitus 3,2 miljoonaa euroa. Vastaavat luvut olivat vuonna 2013 volyymi 8,0 miljoonaa euroa ja ulkoinen rahoitus 4,5 miljoonaa euroa. Henkilötyövuosia TKItoiminnassa kertyi 31 (v. 2013: 56,5). Tutkimus- ja kehitystoiminnan volyymin laskuun syynä olivat hanketoiminnan suunnitelmallinen vähentäminen vuosina 2013-2014 ammattikorkeakoulun taloudellisten haasteiden vuoksi. Lisäksi volyymin vaikutti myös EUrahoitusohjelmakauden vaihtuminen, joka viivästytti uusien rahoituspäätösten saantia ja hankkeiden käynnistämistä. Tutkimus- ja kehitystoimintaan liittyviä hankeinvestointeja ei toimintavuonna ollut, mikä näkyy myös menojen pienenemisenä.\nAmmattikorkeakoulun opiskelijoiden yrittäjyyttä tukevan Draft-ohjelman toteuttamista jatkettiin ja laajennettiin koskemaan myös Itä-Suomen yliopiston opiskelijoita. 11\nPalvelutoimintaa ja aluekehitystyötä Palvelutoimintaa toteutettiin koko ammattikorkeakoulussa työvoimakoulutuksena, asiantuntijapalveluina, täydennyskoulutuksena, laboratorio- ja testauspalveluina sekä oppisopimustyyppisenä täydennyskoulutuksena. Oppisopimustyyppiset täydennyskoulutukset aloitettiin Biotalouden ja Sosiaali- ja terveysalan keskuksissa. Vuoden 2014 aikana suunniteltiin koko korkeakoulukenttää koskevia erikoistumiskoulutuksia. Vuonna 2014 alkoi viisi työvoimakoulutusta. Työvoimakoulutus on edelleen taloudellisesti suurin yksittäinen palvelutoiminnan koulutuskokonaisuus Karelia-ammattikorkeakoulussa.\nAsiantuntijapalveluista suurin osa oli Liiketalouden ja tekniikan keskuksessa toteutettuja laboratorio- ja testauspalveluja. Biotalouden keskuksessa onnistuttiin oppisopimustyyppisten täydennyskoulutusten aloittamisessa ja työvoimakoulutuksessa. Sosiaali-ja terveysalan keskuksessa painotettiin työvoimakoulutuksen lisäksi perinteistä täydennyskoulutusta sekä oppisopimuskoulutusta. Korkeakoulutettujen osaamissalkku on saanut asiakkailta loistavaa palautetta ja syksyllä aloitettiin jo kolmas koulutus. Vuonna 2014 jatkettiin Työelämä muutoksessa 2020 asiantuntijaluentosarjaa. Luennoitsijoina olivat Juhani Ilmarinen, Henkka Hyppönen, Jari Parantainen, Anssi Vanjoki ja Anni Ronkainen.\nKorkeakoulutettujen osaamissalkku on saanut asiakkailta loistavaa palautetta ja syksyllä aloitettiin jo kolmas koulutus.\nPohjois-Karjalan maakuntakorkeakoulu on toteuttanut aktiivisesti aluekehitystyötä. Toiminta perustuu verkostomaiseen yhteistyöhön eri toimijatahojen välillä ja lähtökohtana on ollut koulutustoimijoiden ja seutukuntien välinen vuorovaikutus ja kumppanuus. Maakuntakorkeakoulun ydin kiteytyy kolmeen kokonaisuuteen: koulutus, kehittäminen ja aikuisten koulutusvalintoihin liittyvä ohjaus- ja neuvonta. Maakuntakorkeakoulutoimintana järjestettiin mm. sosionomi- ja sairaanhoitajaopintoja Nurmeksessa, verkkovälitteisiä yleisöluentoja ympäri maakuntaa sekä Yrittäjän työkalupakki -koulutusta Polvijärvellä. Matkailualan sekä sosiaali- ja terveysalan yrittäjien koulutus- ja kehittämistarpeita kartoitettiin Pielisen Karjalassa ja toimenpiteet niihin vastaamisek-\nsi aloitettiin. Opiskelijoiden tekemiä kehittämistöitä suunnattiin maakunnan alueelle. Maakuntakorkeakoulu osallistui aktiivisesti maakunnassa järjestettyihin tapahtumiin kertoen opiskelumahdollisuuksista maakunnassamme. Savonia-ammattikorkeakoulun kanssa toteutettu yhteistyöprojekti päättyi. Projektin toiminnasta ja tuloksista kertova Ammattikorkeakoulut aluevaikuttajina -julkaisu ilmestyi. Palvelutoiminnan tulos jäi budjettiin asetetusta tavoitteista selvästi. Palveluliiketoiminnan kokonaisliikevaihto oli 0,95 M €. Keskuksista suurimpiin liikevaihtoihin pääsivät Kehittämis- ja palvelukeskus sekä Sosiaali- ja terveysalan keskus.\nTOTEUMA, PALVELUTOIMINNAN LIIKEVAIHTO M€ (VOLYYMI)\nHenkilöstökatsaus Karelia-ammattikorkeakoulun henkilötyövuosimäärä oli vuoden 2014 lopussa 304 henkilötyövuotta, joka on 31 henkilötyövuotta pienempi kuin vuonna 2013. Henkilöstömäärä laski kaikissa henkilöstöryhmissä. Eniten laski tutkimus- ja kehittämishenkilöstön määrä, mikä johtui pääosin projektitoiminnan voimakkaasta vähenemisestä. Henkilöstömäärän vähenemiseen vaikuttivat myös vuosien 2013 ja 2014 aikana toteutetut yhteistoimintaneuvottelut.\nKarelia-ammattikorkeakoulun henkilöstöstä vakinaisessa työsuhteessa oli vuoden 2014 lopussa 87 % ja määräaikaisessa 13 %. Vakinaisessa työsuhteessa olevan henkilöstön suhteellinen määrä on kasvanut usean vuoden ajan. Vuoden 2014 lopussa päätoimisen henkilöstön keski-ikä oli 47 vuotta. Vakinaisen henkilöstön keski-ikä oli 50 vuotta ja määräaikaisen 44 vuotta. Vuoden 2014 lopussa henkilöstöstä 40 oli yli 60 -vuotiaita ja seitsemän alle 30-vuotiaita. Vuoden 2014 aikana jäi eläkkeelle seitsemän henkilöä. Osana Karelia-ammattikorkeakoulun henkilöstöjohtamista laadittiin Ikäohjelma vuosille 2015-2017. Ikäohjelman tavoitteena on kehittää työhyvinvoinnin johtamista ja osaamisen johtamista. Hyvällä ikäjohtamisella vaikutetaan henkilöstön osaamiseen, yhteistyöhön, motivaatioon, työkykyyn ja jaksamiseen ja siten myös työurien pidentämiseen. Vuonna 2014 otettiin käyttöön palkkauksen arviointijärjestelmä, joka laadittiin palkkatyöryhmän koordinoimana vuosien 2013-2014 aikana. Palkkausjärjestelmä edellyttää arviointia, jonka perusteella määräytyy työntekijän henki-\nlökohtainen peruspalkka. Työntekijän henkilökohtainen peruspalkka määräytyy työtehtävien vaativuuden, ammattitaidon ja työsuorituksen tason perusteella kokonaisarviointina. Järjestelmään liittyvät arviointikeskustelut käytiin syksyllä 2014. Keskeistä palkkausjärjestelmässä on se, että työntekijä voi vaikuttaa henkilökohtaiseen peruspalkkaansa osaamisellaan ja työsuorituksellaan. Karelia-ammattikorkeakoulussa otettiin vuoden 2014 alusta alkaen käyttöön vuosittain laadittava henkilöstön koulutussuunnitelma, joka sisältää erikseen määritellyt osaamisen kehittämisen alueet (mm. mentorointi, esimiesvalmennukset, työnohjaus) henkilöstöryhmittäin sekä erityisesti ammatilliset kehittämis- ja täydennyskoulutustarpeet. Henkilöstön työhyvinvointia seurataan vuosittain toteutettavalla työtyytyväisyyskyselyllä, sairauspoissaolojen seurannalla sekä työterveyshuollon kanssa toteutettavilla työkykyjohtamisen yhteistyöpalavereilla. Työtyytyväisyyskyselyn teemat liittyvät työn sisältöön, johtamiseen, työyhteisön toimivuuteen, kehittymisen tukeen sekä työhyvinvointiin ja turvallisuuteen. Henkilöstön kokonaistyytyväisyys (69 %) pysyi edellisvuoden tasolla. Tyytyväisimpiä oltiin työhyvinvointiin ja turvallisuuteen liittyviin asioihin. Tyytymättömimpiä oltiin työyhteisön toimivuuteen. Tyytyväisyys parani edellisvuodesta eniten osaamisen kehittämisen mahdollisuuksissa sekä työssä jaksamisessa ja työhyvinvoinnissa. Sairauspoissaolojen kokonaismäärä laski edellisvuodesta. Vuonna 2014 sairauspoissaolopäiviä henkilöä kohti oli 8,4. Eniten laski 15-60 päivän pituisten sairauspoissaolojen määrä.\n»»päätoiminen opetushenkilöstö »»T&K-henkilöstö »»hallintohenkilöstö\n379 212 77 91\n222 114 15 83 10\n9 16 168 12 9\nTalouskatsaus Vuosi 2014 oli Karelia Ammattikorkeakoulu Osakeyhtiön ylläpitämän Karelia-ammattikorkeakoulun toinen toimintavuosi. Tilivuoden toiminnallinen tulos ennen satunnaisia eriä oli 993 924 euroa ylittäen ammattikorkeakoululle asetetun tulostavoitteen 293 924 eurolla ja tilikauden voitoksi muodostui 182 628 euroa. Liikevaihto toteutui 0,9 miljoonaa euroa budjetoitua pienempänä, koska palveluiden myynti jäi hieman tavoitetta alhaisemmaksi ja hanketoiminta lähti liikkeelle hitaammin kuin oli suunniteltu. Koulutuksen ja palveluiden myynti pysyi edelleen edeltäneen vuoden kaltaisesti alhaisella tasolla vaikka kasvoikin noin 0,1 miljoonaa euroa.\nTarvikkeiden ja palveluiden ostot jäivät budjetoitua pienemmiksi, toisaalta noudattamalla tarkkaa hankintapolitiikkaa, toisaalta maltillisesti toteutuneen hanketoiminnan palvelujen oston myötä. Positiivisen tuloksen saavuttamiseksi ammattikorkeakoulussa toteutettiin yhteistä säästöohjelmaa sekä yhteistoimintaneuvottelut, joiden vaikutukset kohdistuvat pääsääntöisesti vasta vuoden 2015 puolelle. Henkilöstökulujen toteuma oli noin 20,42 miljoonaa euroa ja ne toteutuivat 0,35 miljoona euroa budjetoitua suurempina. Palkkojen ja palkkioiden toteutuma oli noin 0,2 miljoonaa euroa budjetoitua pienempi ja laskua edellisvuoteen oli noin 0,7 miljoonaa euroa. Henkilöstömenojen kasvu aiheutui eläkemenojen tuntuvasta kasvusta.\n31 761 812\nTutkimus-, kehitys- ja innovaatiotoiminnan sekä aluekehitystyön tuotot toteutuivat 1,5 miljoonaa euroa budjetoitua pienempinä. Muiden tukien ja avustusten jäämisellä asetetusta tavoitteesta on merkittävä vaikutus tulevaisuuden rahoituksen määräytymisessä. Toimintavuoden tulokseen sillä ei ole merkittävää vaikutusta, koska tukien pienentyessä vastaavat menotkin pienenevät. Liiketoiminnan muiden kulujen toteutuminen jäi alle budjetoidun erityisesti IT‐hankinnoista, matkustuksesta sekä asiantuntijapalveluiden hankinnasta syntyneiden säästöjen vaikutuksesta. Karelia Ammattikorkeakoulu Osakeyhtiön taseen oma pääoma vahvistui sekä omistajan vapaan oman pääoman rahastoon tekemä yhden miljoonan euron sijoituksen että Wärtsilä‐stipendirahaston taseeseen siirtymisen johdosta.\nKiinteistö- ja ympäristökatsaus Tikkarinteen kampuksen tilojen mittava saneeraushanke päättyi vuonna 2014. Ainoastaan pihatöiden viimeistely siirtyi kevääseen 2015. Karelia-ammattikorkeakoulun kaikki toimitilat on nyt uudistettu tilastrategian mukaisesti. Ajanmukaisia tiloja on noin 32 000 neliömetriä. Tilojen muutto- ja siirtojärjestelyt Tikkarinteen osalta olivat erittäin haasteelliset ja tiukasti aikatauluun sidotut. Vuodenvaihteessa Tikkarinteelle muuttivat viimeiset väistötiloissa olleet toiminnot ja opetus uudistetuissa tiloissa alkoi vuoden 2015 alussa. Uudenlaiset oppimisympäristöt Tikkarinteen Voimala, Sirkkalan Tehdas ja Wärtsilän Dynamo otettiin käyttöön vuonna 2014. Ympäristöasiat ja vastuullisuus ovat tärkeitä Kareliaammattikorkeakoululle. Toimitilojen uudistaminen on tuonut mukanaan uutta talotekniikkaa, joka säästää energian kulutusta. Karelia-ammattikorkeakoululle laadittiin ympäristöohjelma vuosille 2014 – 2015. Tavoitteena on säh-\nkön, lämmön ja veden kulutuksen vähentäminen. Lisäksi tavoitteena on vähentää oman auton käyttöä virkatehtävissä sekä sekajätteen määrän vähentäminen. Karelia-ammattikorkeakoululle myönnettiin toukokuussa 2014 oikeus WWF:n eli Maailman luonnonsäätiön Green Office -merkin käyttöön. Karelia-ammattikorkeakoulu ja WWF allekirjoittivat sopimuksen Green Office –yhteistyöstä talvella 2013. Sopimuksessa sovittiin, että Tikkarinteen ja Sirkkalan kampukset pilotoivat Green Office –toimintaa. WWF:n Green Office on toimistoille tarkoitettu ympäristöjärjestelmä. Sen avulla työpaikat voivat vähentää ympäristökuormitustaan, saavuttaa säästöjä ja hidastaa ilmastonmuutosta. Ohjelman tavoitteena on toimiston ekologisen jalanjäljen pienentäminen ja kasvihuonekaasupäästöjen vähentäminen. Green Office motivoi henkilöstöä arjen ekotekoihin, parantaa ympäristötietoisuutta ja tuo kustannussäästöjä.\nPainoalat strategian toteuttajina – ikäosaamisella asiantuntijuutta ja osaamista\nPainoalat ovat Karelia-ammattikorkeakoulun valitsemia vahvuusalueita, joissa tavoitellaan kansallisesti ja kansainvälisesti tunnustettua asiantuntijuutta ja osaamista. Karelia-ammattikorkeakoulun painoalat ovat: uusiutuva energia, ikäosaaminen, Venäjä‐osaaminen, tarkkuustekniikka, monimediaiset palvelut ja puurakentaminen. Miten strategiset painoalat ovat edistäneet asiantuntijuutta ja osaamista? Sitä valotetaan ikäosaamisen näkökulmasta. Hanketoiminta on vahvistunut, oppimis- ja palveluympäristö Voimalan toiminta on alkanut vakiintua ja ylempään ammattikorkeakoulututkintoon johtavaa koulutusta on valmisteltu.\nIKÄOSAAMISEN HANKETOIMINTA Painoalalla toteutettiin useita ikäosaamisen vahvistamiseen sekä sosiaali- ja terveyspalvelujen kehittämiseen liittyviä hankkeita yhteistyössä alueen sosiaali- ja terveyspalveluja tuottavien tahojen kanssa. Liikkuvat palvelut -hankkeessa tuotettiin tietoa liikkuvista palveluista sekä ideoitiin ja kehitettiin liikkuvien ja kotiin vietävien palveluiden mahdollisuuksia ja toteutusvaihtoehtoja. Hyvän ikäasumisen palvelukeskus HIP -hankkeessa kehitettiin matalan kynnyksen HIP -palvelua, jossa palvelut ja tieto hyvästä ikäasumisesta on koottu yhteen. Ikä 3.0 -hankkeessa kehitettiin Ylä-Karjalan alueen sekä Joensuun seudun piloteissa moninaisuuden johtamisen osaamista esimiesvalmennusten ja työyhteisövalmennusten avulla. Palliatiivisen- ja saattohoidon osaamisen vahvistaminen ja rakenteiden kehittäminen asiantuntijayhteistyönä -hankkeessa (PALETTI) vahvistettiin moniammatillista yhteistyötä ja osaamista sekä kehitettiin palliatiivisen- ja saattohoidon rakenteita Pohjois-Karjalan kunnissa. Lisäksi kehitettiin palliatiivisen- ja saattohoidon perus- ja\ntäydennyskoulutusta. Asiakaslähtöisten omahoitoa ja etähoitoa tukevien sähköisten palveluiden ja palveluprosessien käyttöönoton innovaatiot perusterveydenhuollossa projektissa (ASSI) kehitettiin ja otettiin käyttöön asiakaslähtöisiä, omahoitoa ja etäohjausta tukevia sähköisiä terveyspalveluja eri asiakasryhmille sekä uudistettiin hoitopolkuja ja niihin liittyviä työ- ja toimintaprosesseja. Hankkeessa mallinnettiin asiakaslähtöisten sähköisten terveyspalvelujen kokonaisvaltainen käyttöönotto ja vaikuttavuuden arviointi. Ikäosaamisen vahvistaminen monialaisena yhteistyönä -hankkeessa (IMMO) kehitettiin lähipalvelualueiden toimintamalleja. Venäjä-yhteistyötä tehtiin mm. ENPI-rahoitteisessa Social services on both sides of the border –hankkeessa kehittäen matalan kynnyksen sosiaalipalveluja. European Later Life Active Network –projektissa (ELLAN) luotiin euroopanlaajuista 26 maata käsittävää verkostoa yhteistyössä Savonia-ammattikorkeakoulun kanssa.\nOPPIMIS- JA PALVELUYMPÄRISTÖ VOIMALA Ikäosaamisen oppimis- ja palveluympäristö Voimalan toimintaa on edelleen kehitetty ja vakiinnutettu. Voimalan painopisteeksi on vahvistunut ikäosaaminen, ja moniammatillinen yhteinen oppiminen on ollut keskeinen toimintaperiaate. Voimalan kehittäminen on kohdentunut pedagogiseen kehittämiseen, Voimalan toimintakäytäntöjen kehittämiseen sekä ikäosaamisen kehittämispilottien toteuttamiseen ja arviointiin. Voimalan tilat valmistuivat vuoden 2014 lopussa.\nVoimalassa tehtävä ikäosaamisen kehittämistoiminta kohdistuu ennaltaehkäisevään, ikäihmisten hyvinvointia ja terveyttä edistävään työhön sekä jo ehkä runsaastikin palveluja käyttävien ikäihmisten osalta eri toimijoiden järjestämiä palveluja ja toimintoja täydentävään ja tukevaan toimintaan. Kehittämispilotteja on suunniteltu, toteutettu ja arvioitu tiiviissä yhteistyössä työelämäkumppaneiden kanssa, ja käytännön toteutuksesta ovat vastanneet moniammatilliset opiskelijatiimit yhteistyössä muiden toimijoiden kanssa. Vuonna 2014 jatkettuja pilotteja olivat omaishoitajayhteistyö (ryhmätoimintaa omaishoitajille sekä samanaikaisesti omaishoidettaville ryhmätoimintaa ja kotikäyntejä), kuntoutumista ja kotiutumista tukevan työn kehittäminen Siilaisen terveyskeskussairaalassa sekä ikäihmisten vertaistoimijoiden tuen mallin kehittäminen. Ikäihmisten palvelualueiden kanssa tehtävä yhteistyö on painottunut Joensuun kaupungin uuden ikäihmisten asumis- ja palveluyksikön, Senioripihan kanssa kehitettyihin toimintoihin. Lisäksi käynnistettiin yhteistyö muistisairaiden ja heidän läheistensä hyvinvointia ja terveyttä tukevan ryhmätoiminnan kehittämiseksi. Voimalan opiskelijat\nVoimalan painopisteeksi on vahvistunut ikäosaaminen, ja moniammatillinen yhteinen oppiminen on ollut keskeinen toimintaperiaate.\novat toimineet yhteistyössä Pohjois-Karjalan koulutuskuntayhtymän sosiaali- ja terveysalan sekä kulttuurialan koulutuksen kanssa Hyvinvointia kulttuurista -hankkeessa. Liikkuvien palvelujen kehittämishankkeessa Voimalan opiskelijat ovat tehneet kotikäyntejä yhdessä ammatillisen erityisoppilaitoksen (LUOVI) opiskelijoiden kanssa. Yhtenä Voimalan uusiin tiloihin kehitettävän toiminnan pilottina jatkettiin hyvinvointikulmaksi nimetyn pisteen suunnittelua. Kyseessä on perinteistä itsehoitopistettä laajempi ja toiminnallisempi palvelupiste, jossa ikäihmiset saavat hyvinvointi- ja terveystietoa ja ohjausta. Hyvinvointikulmaan sijoittuu myös Semppi-itsehoitopiste, joka toteutetaan yhteistyössä Pohjois-Karjalan sairaanhoito- ja sosiaalipalvelujen kuntayhtymän kanssa. Hyvinvointikulman yhteyteen sijoitetaan myös musiikin hyvinvointi- ja terveysvaikutuksien selvittämiseen pohjautuvan opinnäytetyön tuotos, musiikkituoli, johon musiikkipedagogiikan opiskelija on tuottanut erilaisia äänimaisemia.\nIKÄOSAAMINEN OPETUKSESSA Vuoden aikana valmisteltiin syksyllä 2015 käynnistyvää ylempään ammattikorkeakoulututkintoon johtavaa koulutusta. Koulutuksen opetussuunnitelmatyötä tehtiin yhteistyössä työelämäkumppaneiden kanssa. Keskeisiä sisältöjä ovat ikäosaaminen, laaja-alainen kuntoutusosaaminen sekä tutkimuksellinen kehittämisosaaminen. Koulutuksen tavoitteena on vahvistaa aiemmin ammattikorkeakoulututkinnon suorittaneiden ja työkokemusta hankkineiden sosiaali- ja terveysalan ammattilaisten ikäosaamista ja siten ikäosaamisen kehittämistoimintaa. Tutkinto tukee sosiaali- ja terveysalan palvelurakenneuudistusta tuottaen järjestelmään uutta osaamista.\nLaadukkaat julkaisut asiantuntijuuden ja osaamisen välittäjinä Karelia-ammattikorkeakoulun osaamiseen ja toimintaan voi tutustua myös julkaisujen kautta. Kareliaammattikorkeakoulun julkaisusarjat ovat keskeinen väylä ammattikorkeakoulussa syntyvän tiedon, osaamisen ja uusien oivallusten näkyväksi tekemiseen ja levittämiseen. Julkaisutoiminnan tehtävänä on välittää työ- ja elinkeinoelämälle tietoa Karelia-ammattikorkeakoulun asiantuntijuudesta ja osaamisesta sekä monialaisesta opetus-, tutkimus- ja kehittämistyöstä. Julkaisut toimivat myös uuden tiedon ja tutkimustulosten välittäjänä esimerkiksi alueellisissa verkostoissa.\nJulkaisuja tuotetaan kolmessa eri julkaisusarjassa: tutkimukset, oppimateriaalit ja kokoomateokset sekä raportit. Niissä ilmestyy kahdesta kolmeen julkaisua kuukaudessa, mikä on ammattikorkeakoulujen julkaisutoiminnan mittakaavassa kiitettävä määrä. Vuonna 2014 julkaisuja ilmestyi yhteensä kolmekymmentäyksi. Lähes kaikki julkaisut ovat vapaasti luettavissa verkossa. Osa tuotetuista julkaisuista on myyntiartikkeleita, ja etenkin Karelia-ammattikorkeakoulun henkilöstön laatimat oppikirjat ovat tehneet kauppansa. Julkaisujen myynnissä ja markkinoinnissa tukena on Tähtijulkaisut-yhteistyöverkosto, joka toimii viiden ammattikorkeakoulun (Kareliaammattikorkeakoulu, Jyväskylän, Kymenlaakson, Mikkelin ja Tampereen ammattikorkeakoulut) julkaisumarkkinoinnin sateenvarjona. Tähtijulkaisuilla on yhteinen verkkokirjakauppa (tahtijulkaisut.net) ja verkosto osallistuu kustannusalan tapahtumiin. Lokakuussa Tähtijulkaisuilla oli oma osasto Helsingin Kirjamessuilla. Osastolla esiteltiin ammattikorkeakoulujen tuoreimpia julkaisuja.\nKarelia-ammattikorkeakoulun julkaisusarjat ovat keskeinen väylä ammattikorkeakoulussa syntyvän tiedon, osaamisen ja uusien oivallusten näkyväksi tekemiseen ja levittämiseen.\nSyksyllä 2014 Tähtijulkaisut-verkoston jäsenet tekivät kansainvälistymismatkan Frankfurtiin. Matkaan sisältyi vierailut mm. Frankfurtin ammattikorkeakouluun ja yliopistoon. Mielenkiitoisen viikon loppuhuipennuksena olivat Frankfurtin kirjamessut, joiden teemamaana oli Suomi.\n.fi/ www.karelia lut/ tki-ja-palve inta julkaisutoim 23\nAmmattikorkeakoulun hallinto ja päätöksenteko Karelia-ammattikorkeakoulun ylläpitäjänä toimii Joensuun kaupungin omistama Karelia Ammattikorkeakoulu Oy. Ylin päätösvalta on osakeyhtiölain mukaisella yhtiökokouksella. Yhtiökokous valitsee osakeyhtiön hallituksen, joka vastaa yhtiön hallinnosta ja toiminnan järjestämisestä. Yhtiöllä on osakeyhtiön hallituksen valitsema toimitusjohtaja, joka toimii myös Karelia‐ammattikorkeakoulun rehtorina.\nKarelia‐ammattikorkeakoulun sisäistä hallintoa hoitavat ammattikorkeakoulun hallitus ja rehtori. Ammattikorkeakoulun johto vastaa ammattikorkeakoulun strategisesta johtamisesta ja kehittämisestä sekä tiedottamisesta. Lisäksi se huolehtii päätöksenteon valmistelusta ja esittelystä ammattikorkeakoulun hallitukselle. Karelia‐ammattikorkeakoulun toiminta on organisoitu neljään koulutus‐ ja tutkimuskeskukseen sekä kehittämis‐ ja palvelukeskukseen. Koulutus‐ ja tutkimuskeskuksissa toimivat koulutusohjelmien lisäksi niiden osaamisalueeseen liittyvät projektit ja palvelutoiminta. Kullakin KT‐ keskuksella on keskuksen toiminnasta vastaava johtaja.\nKARELIA AMMATTIKORKEAKOULU OY:N HALLITUS Osakeyhtiön hallitus hoitaa osakeyhtiölain mukaiset tehtävät, huolehtii yhtiön hallinnosta ja toiminnasta asianmukaisesta järjestämisestä sekä vastaa siitä, että yhtiö organisoidaan ja sitä johdetaan säännösten mukaisesti. Vuonna 2014 osakeyhtiön hallitus piti 10 kokousta, lisäksi ammattikorkeakoulun johto piti hallituksen kanssa yhteisen strategiapäivän kesäkuussa. KARELIA AMMATTIKORKEAKOULU OY:N HALLITUS 2014\nKaupunkineuvos Juhani Meriläinen, puheenjohtaja Koulun johtaja Jaana Minkkinen, varapuheenjohtaja Ammattikasvatustarkastaja Matti Leskinen Projektipäällikkö Krista Mikkonen Järjestösihteeri Petri Rytkönen Talous- ja strategiajohtaja Risto Väänänen, Joensuun kaupunki Toimitusjohtaja Anne Vänskä, Pohjois-Karjalan kauppakamari\nKARELIA-AMMATTIKORKEAKOULUN HALLITUS Opetushallintoa varten ammattikorkeakoulussa on erillinen ammattikorkeakoulun hallitus. Ammattikorkeakoulun hallituksen tehtävänä on kehittää ammattikorkeakoulun toimintaa. Hallituksen varsinaisten jäsenten määrä on kaksitoista (12). Kullakin on henkilökohtainen varajäsen. Rehtori toimii puheenjohtajana.\nVuonna 2014 ammattikorkeakoulun hallitus kokoontui neljä kertaa. Toimikausi jäi ammattikorkeakoulun hallituksen viimeiseksi vuoden 2015 alusta voimaan astuvan uuden ammattikorkeakoululain myötä.\nKARELIA-AMMATTIKORKEAKOULUN JOHDON EDUSTAJAT\nKeskuksen johtaja Jyrki Kankkunen\nKeskuksen johtaja Raimo Moilanen\nKeskuksen johtaja Susanna Rosell\nKeskuksen johtaja Ulla Asikainen\nPÄÄTOIMISTEN OPETTAJIEN EDUSTAJAT\nTuntiopettaja Atte Korte\nLehtori Asko Puhakka\nYliopettaja Jari Kupiainen (opintovapaa 31.5.14 saakka)\nYliopettaja Liisa Suhonen\nMUUN PÄÄTOIMISEN HENKILÖSTÖN EDUSTAJAT\nTyömestari Matti Salonen Suunnittelija Pirjo Leppälä\nToimistosihteeri Merja Kortelainen\nOpiskelija Terhi Reponen\nOpiskelija Aino Markkinen Opiskelija Jani Karhula\nELINKEINO- JA MUUN T YÖELÄMÄN EDUSTAJAT\nHallituksen puheenjohtaja Matti Kurki, Fastroi Oy\nHenkilöstöjohtaja Satu Krohns, Abloy Oy\nHenkilöstöjohtaja Mika-Jussi Mononen, PKO\nYlilääkäri, perusterveydenhuollon yksikön johtaja Anu Niemi, PKSSK\nJohtaja Arja Jämsén, ISO Itä-Suomen sosiaalialan osaamiskeskus\nKARELIA AMMATTIKORKEAKOULU OY:N HALLITUKSEN EDUSTAJA\nJärjestösihteeri Petri Rytkönen\nKARELIA-AMMATTIKORKEAKOULU Tikkarinne 9, FI-80200 Joensuu puh. vaihde (013) 260 600


Miten päästä koneen ohjaamoon — Timoteus\nMiten päästä koneen ohjaamoon\n27.3.2015 22:53 Timo Huolman 18 kommenttia\nLentäjille kertakäyttöinen ja helposti rikottava avain+koodi lukittuun ohjaamoon pääsemiseksi erikoistilanteissa kuten lentäjän sairaskohtauksesta aiheutuvan kykenemättömyyden takia,\nkun taas akuutin ohjaamon ulkopuolisen uhan sattuessa ulkopuolelle mahdollisesti myös jäävä perämies/kapteeni ohjesäännön mukaisesti särkee avaimensa välittömästi vaikkapa lyömällä kämmenellä taskuaan jossa avain on,\nnäin se ei ole merkittävän suuressa vaarassa joutua esim. kaappaajien haltuun,\neikä pelkästä pakotetusta koodista ole hyötyä.\nJuha Kuikka 27.3.2015 23:20\nEi kyse ole siitä etteikö ongelmaan olisi ratkaisuja, vaan siitä, että asiaa ei todellakaan ole mielletty riskitilanteeksi tähän mennessä.\nKaikki ajateltavissa olevat riskit kuitenkin toteutuvat siinä vaiheessa, kun miljardi lentoa on lennetty.\nTimo Huolman 27.3.2015 23:51\nTarkoitukseni olikin tuoda epäsuorasti esille, että on outoa että ulkopuolisen riskin minimoinnissa on suhteellisen huolettomasti sivuutettu sisäisen riskin mahdollisuus,\nvaikka tämän uuden aiheutetun ongelman olisi voinut välttää yksinkertaisin ratkaisuin.\nToisaalta lentäjän (mielen)terveyttä on epäilty melko useissakin matkustajalento-onnettomuuksissa.\nIlmari Schepel 28.3.2015 10:55\nTimo kirjoitti: "Toisaalta lentäjän (mielen)terveyttä on epäilty melko useissakin matkustajalento-onnettomuuksissa.".\nOskari Seppänen 27.3.2015 23:21\nHankala kysymys loppupeleissä. Voihan sitä viksumpi itsetuhoinen pilotti vaikka keksiä miten ovi jumitetaan mekaanisesti. Kuitenkin kuvailemasi yhdistelmä tuntuu äkkisältään ainakin helpoiten toteutettavalta uudistukselta jo olemassa olevaan systeemiin.\nSeuraava vaihtoehto alkaisikin olla koko ohjaamon eristäminen, vaikka tällöin mahdollinen molempien pilottien menettäminen olisi seuraava uhka. Tällöin lentoemo tai Ted Striker ei voisi rynnätä pelastamaan päivää. On olemassa jo esimerkkejä mm. savukaasuista ohjaamossa, tällainen voisi kokonaan lamauttaa molemmat lentäjät.\nTässä odotellaan vain ohjaamon täysautomatisointia, koska silloin mikään ei enää voi inhimillisesti mennä vikaan; muistaako joku vielä HAL 9000:nen?\nIhme ettei autoilu kehitä näin paljoa turvallisuushysteriaa..\nTapani Lahnakoski 28.3.2015 11:32\nEikös lentokone jo ole täysautomatisoitu? Jos molemmat pilotit pyörtyvät, kone jatkaa tyylikkäästi suunniteltua rataa kentälle asti, vaikka määräysten mukaan viimeisten metrien matka pystysuunnassa on edelleen pilottien piikissä.\nJp Lehto 27.3.2015 23:44\nEdellisen kerran vastaava tapahtuma -90 luvulla. Egyptiläinen lentäjä iski koneen mereen. Vieressä oli toinen pilotti. Hän ei kyennyt estämään tätä.\nElämä on, vaikkei pitäisikään.\nSunnuntaina pitäisi taas loikata San Fransiscoon,\nTimo Huolman 27.3.2015 23:55\nEikös se ollut niin, että perämies työnsi nokan alas sillä välin kun kapu kävi wessassa ja vahvempana myös piti sen siellä vaikka paikalla apuun sännännyt kapteeni veti ohjainta täysin voimin taakse.\nJukka Heikkinen 27.3.2015 23:53\nVai meneekö ennakkoluulot näin...\nTimo Huolman 28.3.2015 00:01\nperämies oli saksalainen, saksalaisella nimellä ja ulkolaisen lehtikirjoittelun mukaan muslimi, tuossa sitä ei tiedetä tai sanota.\ntämäkin onnettomuus pantaneen länsimaisessa huutotuomioistuimessa uskonnon piikkiin.\nTomi Ketola 28.3.2015 00:30\nNiinkauan kuin mukana on ihminen, on täysin mahdotonta sulkea ulos inhimillisen, joko tahallisen tai tahattoman osuus onnettomuuteen pois.\nSellaisen mahdollisuden osuutta voidaan kyllä pienetää mutta täysin idioottivarmaksi sitä ei saa.\nSenkin jälkeen pitää vielä huomioida koneen tekniikan pettämisen mahdollisuus ja miten ihminen voi siihen vaikuttaa, tai miten virheellisen vaikuttamisen mahdollisuus voidaan estää.\nTämänkertainen tapaus oli hirvittävä, mutta teoriassa tilanne voisi olla myös niin että perämies heittää seonneen pilotin ulos ohjaamosta ja tämän jälkeen pitäisi estää tämän mahdollisuudet päästä ohjaamoon tai muuhun koneen tekniikkaan käsiksi, olipa avain tai ei.\nTimo Huolman 28.3.2015 00:45\nNiinpä, autoliikenteessäkin jokainen vastaantulija on potentiaalinen tappajasi,\nautoilukin vain on niin arkipäiväistä ja itsemurhakuljettajat sielläkin niin harvinaisia ettei liikkuessaan sellaisia ajattele saatika pelkää,\neikä kannatakaan, hulluksihan siinä tulisi.\nTomi Ketola 28.3.2015 01:10\nJuuri näin ja raadollisen käänteisesti ajateltuna jokainen meistä on potentiaalinen vastaantulijan tappaja.\nAjatus kuulostaa äärimmäisen vastenmieliseltä, mutta oletettavasti samalta olisi tuntunut tuosta onnettomasta pilotista jos asiaa olisi tiedusteltu vaikkapa vuosi sitten.\nOngelma oli inhimillinen. Toisen mustan laatikon löytyminen aikanaan paljastaa lisää. Tuskin kukaan meistä voi käsittää omaisten tuskaa ja pilotin omaisten kohdalla syyllisyyden tuntemuksia ja inhimillistä hätää.\nTarkoitukseni on sanoa että tekniikalla voidaan inhimillisen virheen/tahallisuuden vaikutusta pienentää, vaan en usko sitä saatavan nollattua koskaan. Se on vähän kuin absoluuttisen nolapisteet tai valon nopeuden tavoittelu. Päästään lähemmäs ja lähemmäs vaan ei koskaan perille.\nTimo Huolman 28.3.2015 09:12 Vastaus kommenttiin #10\nKylläkyllä, siks kannattais pohtia todellisia suhdelukuja,\neikä yrittää vähentää jo lähes nollasta prosentteja kustannuksista tai muista haitoista piittaamatta.\nitekin tuumailin edullista kikkaa,\nehkä sillä saisi pidettyä ulosheitetyn perämiehen ulkopuolellakin vaikka siten että lentokumppani on aina se joka henkilökohtaisesti tiedossa olevaan koodiin sopivan avaimen antaa mukaan wessareissun ajaksi, jos antaa, eli jos tilanne eskaloituu ohjaamossa,\nulos heitetty on ilman avainta.\nEsimerkiksi tieliikenteen osalta ollaan turvallisuudessa jo niin korkealla tasolla, nykyisellä infrastruktuurilla liki maksimia,\nettä jokainen säästetty henki on edellistä huomattavasti kalliimpi, raadollista ajattelua sekin, mutta näin se vaan on, viisautta on myös tunnistaa ja tyytyä "riittävän hyvään" tilanteeseen.\nTapani Lahnakoski 28.3.2015 11:35\nKyllähän näitä on tapahtunut niin paljon, että se joitakin pelottaakin, mutta sehän koskee vain rekkakuskeja. On sellaisiakin, joille tämä on sattunut jo enemmän kuin kerran.\nTimo Huolman 28.3.2015 19:25 Vastaus kommenttiin #16\nTunnen yhden rekkakuskin jonka keulaan on tehty kaksi itsaria, hän alkoi vatvoa asiaa,\npelkäsi itsensä työkyvyttömäksi ja tuli lopulta ihan hulluksi,\nyli 10 vuotta meni toipumiseen, ensimmäiset 5 vahvassa lääkityksessä.\nTaisto Merilä 28.3.2015 01:51\nLeka voisi olla yksi vaihtoehto.\nVeijo Ylä-notko 28.3.2015 09:36\nSano vielä että biotunnisteinen rälläkkä !\npoika heinänen 28.3.2015 12:09\nMinä myös mietin aivoni solmuun kulunvalvonnan kanssa. Sanoisin että nelinumeroinen kertakäyttöinen koodi kapteenille, perämiehelle, lentoemopomolle ja mahdolliselle viranomaiselle (poliisi, tulli, ym. jos on lennolla). Aivot meni solmuun kun aloin miettimään kulunvalvonnan sääntöjä, joita tulee laskelmissani liian monta (ajastukset ja vaatimus esim. 2 henkilöä koko ajan nupissa, sekä kummalta puolelta aukeaa ja miten ja milloin).\nKyllä tuo tehtävissä olisi loogiseksi ja hyväksi.\nHelposti hajoavan avaimen kohdalla tulee heti mieleen, että äkillinen turbulenssi hajoittaa kapteenin kusireissulla olevan avaimen ja perämies on nupissa tajuttomana... ja monia muita erikoisskenaarioita.


Putous-tähti Armi Toivasen kaksossisko Alina Toivanen masennuksestaan: "En nähnyt elämääni eteenpäin" | Me Naiset\nAlina (vas.) ja Armi Toivanen kertoivat Me Naisille vuonna 2013 antamassaan yhteishaastattelussa, millaista on elää kaksosena. Myös Astrid Swanin Tyttöystävä-ohjelmassa käsiteltiin kaksosuutta. Kuva: Jouni Harala\nRumpali Alina Toivanen, 34, kertoi eilen Radio Helsingin ohjelmassa masennuksestaan. Pahimpana hetkenä Alina joutui hoitoon Auroran sairaalaan. – Se oli pelottavaa, mutta samalla todella iso helpotus.\nPutouksesta tutuksi tulleen näyttelijä Armi Toivasen, 34, kaksossisko, rumpali Alina Toivanen, 34, puhui eilen Radio Helsingin Tyttöystävä-ohjelmassa masennuksestaan. Alina sairastui masennukseen vuoden 2013 lopulla ja oli hoidettavana Auroran sairaalan psykiatrian päivystyksessä pahimpana hetkenään.\n– Lääkäri antoi lähetteen Auroraan. Jatkoimme sinne. Se oli pelottavaa, mutta samalla todella iso helpotus. Heti ulko-oville tuli vastaan kaksi sairaanhoitajaa, jotka tiesivät, että olen tulossa. Aurorassa olin itku kurkussa ja puolisoni joutui puhumaan puolestani. En halunnut katsoa ketään silmiin, jotain sanoja sain nieleskeltyä ulos. Lääkäri, jonka näin sairaanhoitajan haastattelun jälkeen, sanoi, että tapaukseni oli päivänselvä. Muistan, että seuraavana päivänä minulla oli turvallinen olo, Alina kertoo hoitoon päätymisestä ohjelman juontajalle Astrid Swanille.\nSairaalahoidon jälkeen Alinan hoitosuhde jatkui puolisen vuotta, mutta päättyi kesällä 2014.\nMasennus hiipi elämään\nTyttöystävä-ohjelmassa Alina kertoo masentuneensa salakavalasti, "pahan olon hiipineen" hänen elämäänsä. Hän ei ollut huomannut merkkejä, mutta viime talvena asiat kärjistyivät siihen pisteeseen, että Alinan sisko ja puoliso veivät hänet lääkärille.\n– Minulla oli pidemmän aikaa ollut sellainen fiilis, etten halunnut lähteä tapaamaan kavereitamme tai näyttäytymään. Minulla ei ollut mitään sanottavaa kenellekään, Alina kuvailee aikaa ennen hoitoa.\n– Laitoin puolisolleni viestiä, jossa kysyin, mitä minulla enää on. En nähnyt elämääni eteenpäin. Seinä nousi vastaan.\nTekstiviestin takia Alinan puoliso ja sisko tulivat hakemaan häntä ja veivät lääkärille. Lääkärin jälkeen Alina lähti kohti Auroraa.\nAlina soittaa rumpuja muun muassa Astrid Swanin yhtyeessä ja Minä ja Ville Ahonen -yhtyeessä. Aiemmin hän on soittanut esimerkiksi Risto-yhtyeessä ja LCMDF-sisarusduossa. Elokuussa Alina aloitti opinnot pop- ja jazz-konservatorion aikuispuolella.\nMasennuksestaan ovat puhuneet julkisesti myös esimerkiksi laulaja Kristiina Wheeler ja urheilutoimittaja Tapio Suominen. Heidän tarinansa voit lukea Me Naisten sivuilta:\nPsykoottisen masennuksen vuoksi pakkohoitoon joutunut Tapio Suominen: "Onneksi rinnallani on vahva nainen"\nLue myös Alinan ja Armin yhteishaastattelu:\nKoko tunnin mittaisen Alina Toivasen haastattelun voit kuunnella Radio Helsingin sivuilla.\nTyylikkäästi mustiin pukeutuivat esimerkiksi Minka Kuustonen ja Heidi Lindén.\nKrista Kososen look oli dramaatinen ja näyttävä.\nSelma Vilhusen ohjaama dokumentti Hobbyhorse revolution voitti parhaan dokumenttielokuvan palkinnon dokumentilla.


Sadepäivän meikkitesti: Couleur Caramel - oi mutsi mutsi\neko kosmetiikka omm testaa\nSadepäivän meikkitesti: Couleur Caramel\nTaannoin jo mainitsinkin, että olen testaamassa sertifioitua luonnonkosmetiikkasarja Couleur Caramelia. Muitakin testauksia on luvassa tulev...\nTaannoin jo mainitsinkin, että olen testaamassa sertifioitua luonnonkosmetiikkasarja Couleur Caramelia. Muitakin testauksia on luvassa tulevaisuudessa esimerkiksi bisfenoli a-vapaiden AIKUISTEN juomapullojen osalta, joten tein nyt uuden tagin näille testeille, omm testaa. Ja sitten meikkitestiin ja sen tuloksiin.\nAlustus: Couleur Caramel on luomusertifioitu (Ecocert COSMEBIO BIO) kosmetiikkasarja, mihin kuuluu niin värikosmetiikkaa kuin ihonhoitotuotteitakin. Tuotteita yhdistävät maahantuoja Bionaturen mukaan luonnon raaka-aineet, ammattilaislaatu, ekologisuus ja ranskalainen estetiikka. Pakkausmateriaalit ovat pelkistetyn tyylikkäitä ja mahdollisimman vähän luontoa rasittavia (materiaalina kierrätyskartonkia, täyttörasioita) Sarjan tuotteita ei ole testattu eläimillä. Esille nostettavia asioita on ehdottomasti myös tuotteiden laaja väriskaala, esimerkiksi luomivärejä löytyy ihan mieletön määrä mistä valita.\nTestauksessani oli mukana 4 erilaista tuotetta: mineraalimeikkivoide (+ kabukisivellin), musta eyeliner, tummanpunainen huulipuna sekä tämän kevään värimaailmaan ajankohtainen keltakultainen helmiäisluomiväri. Alkuasetelma oli, ettei minulla ollut kokemusta luonnonkosmeettisista meikkituotteista lähes ollenkaan ja odotukset olivat hieman skeptiset vaikkakin positiiviset. Kun sarjan tuotteiden hinnat ovat normimeikkituotteiden tasolla, himppasen ehkä yläkanttiin, kävi mielessä paljonko hippeily ainesosissa ja pakkauksissa syö laadukkuutta. Ennen testausta en suinkaan heittänyt entisiä meikkejä mäkeen vaan testailin ristiin ja tein sekoituksiakin fiiliksen mukaan. Tässä mielipiteitä noin kuukauden käyttökokemuksin.\nMineraalimeikkivoide Couleur Caramel + kabukisivellin: n. 23.50 eur (+ kabuki 25.90 eur)\nEnsimmäinen huomio oli se, että puuteria oli joka paikassa. Kun avasin pakkauksen, se pöläytti sankan puuteripilven mustille housuilleni, mikä ei ollut mukavaa. Pyöritin kabukia puuterissa ja positiivista kyllä, se tarttui ihoon aivan yhtä innostuneesti kuin housihinikin. Meikkipuuteri teki todella luonnollisen pinnan ja iho ei näyttänyt meikatulta vaan paljon luonnollisemmalta mitä edellinen mineraalimeikkini sai aikaan. Väri sekottui hyvin omaan ihonväriini ja kiilto pysyi pitkään poissa. Olisin kuitenkin halunnut lisätä puuteria aika-ajoin kun aamumeikistä oli kulunut aikaa, mutta muutaman julkisen yrityksen jälkeen luovuin toivosta: tämä ei ole mikään nopea meikki mitä lisäillään tavaratalojen vessoissa, sillä kasvojen lisäksi sitä löytyi ainakin paidan kauluksesta. Myös kiireaamuina mineraalimeikki vaihtui vanhaan meikkivoiteeseeni + kivipuuteriin, sillä muuten olisin tuhlannut arvokkaita aamuminuutteja turhaan vaatteiden likaantumisen korjaukseen. Levitystekniikan opettelu siis vie aikaa eikä se minulta ainakaan vielä onnistu. Mutta muuten kelpo tuote.\nHuulipuna Couleur Caramel, sävy 223, n. 17.90 eur\nSarjan lempituotteeni ehdottomasti. Jämäkkä vahaliitumainen koostumus, mikä pysyi huulissa aamusta iltaan eikä levinnyt edes orastaviin huulijuonteisiini, kun huulet rajasi ennen väritystä. Liitumaisesta koostumuksesta johtuen levitys suoraan puikosta oli hieman hankalaa, mutta siveltimellä hoitui helposti ja väriäkin säästyi. Myös ruokailujen ym jälkeinen värin lisäily oli helppoa ja nopeaa ja tämä huulipuna onkin yksi parhaista punista mitä olen ikinä käyttänyt. Varsinkin kun on tottunut käyttämään pelkästään kirkkaanpunaista huulipunaa, osaa pysyvyyttä arvostaa. Olen iloinen punasta siksikin, että se on testituotteista ainoa, minkä ainesosat siirtyvät suun kautta suoraan vauvankin maistettavaksi ja siinä mielessä on mukava käyttää taatusti turvallista luonnon raaka-aineista valmistettua punaa. Kymppiplus. Huvittava yksityiskohta vaan oli, ettei huulipunahylsyssä mainittu mikä tuote on kyseessä.\nEyeliner Couleur Caramel, musta, n. 19.20 eur\nSama homma kuin huulipunassakin, tuotteessa itsessään ei lukenut kyseessä olevan eyeliner. Pahvisesta pakkauksesta en tiedä, sillä ehdin jo kierrättää pakkaukset ennen tämän kirjoittamista. Testituotteista ehdottomasti heikoin esitys, sillä ainoa positiivinen puoli tuotteessa oli, että väri oli syvän musta. Heikkouksia sen sijaan löytyi vähän liikaakin. Ensimmäisellä meikkauskerralla toinen silmäni alkoi oirehtimaan väristä niin paljon, että kyyneleet tulivat ja sitten väri olikin jo siirtynyt yläluomelta pandamaiseksi varjostukseksi silmän alle. Ripsiväriä en ehtinyt edes lisätä. En lannistunut, vaan tätä olen sitten käyttänyt kuitenkin joka kerta kun silmäni olen eyelinerillä rajannut, mutta mielikuva ei ole paljon muuttunut. Siveltimen kärki on kova ja joustamaton, mikä hankaloittaa värin levitystä. Pieni määrä elastisuutta toimisi, ettei fiilis ole puupalalla levittäminen. Väri ei levity "puupalalla" kunnolla, joten yhden rajauskerran voit unohtaa, mikä on harmi, sillä eyelinerihän on juuri parhaimmillaan nopeasti tehtävissä ja intensiivisissä rajauksissa. Kaiken lisäksi väri rapisi silmistä kesken päivän ja saattoi olla, että illalla toisessa silmässä oli rajaus, toisessa jotain siitä muistuttavaa. Mieleen tuli ensimmäiset eyelinerkokeilut jollakin S-marketin halpisrajarilla, no good.\nLuomiväri Couleur Caramel, väri: goldenleaf, n. 12.70eur\nTämä taas pelastaa arvostelutuotteet takaisin plussan puolelle. Ei mikään ihme luomivärien joukossa, mutta luonnonkosmetiikkamerkiksi järkyttävän isosta 69 sävyn valikoimasta oli kiva miettiä mieluisinta. Tässä paketissa myös kierrätys nousee meikkipuuterin kanssa eniten esille, sillä pahvipakkaukseen voi hankkia lisäosana uuden värin. Helmiäisväri oli mukavan kevyttä ja vaikka senkin kanssa oli hieman kanssa laadullista ongelmaa ja osa väristä tippui silmien alle levittäessä, oikeaan kohtaan naamaan osuessaan se kuitenkin toimi hyvin. Värisävy oli tarpeeksi neutraali ja sillä sai vähän ektraa arkimeikkiin ja mattapintaisen oranssinkeltaisen luomivärin päälle iskettynä toimi tosi hyvänä särmän antajana. Nyt sitten pitää miettiä hintaa ja omaa ekojeesusarvoaan: yhden luomivärin hinnalla saisi ainakin 3 sävyn setin esimerkiksi ruotsalaista Isadoraa. Väri toimii, mutta luomivärinä se ei poikkea häkellyttävästi muista tuotteista. Minä tykkään ja käytän loppuun, seuraavaa luomiväriäkin voisin harkita ko. merkiltä.\nSumma summarum: Kun ostat Dioria, saat Dioria. Kun ostat jotain muuta, saat joskus Dioria ja joskus sinnepäin (ihan ite keksin). Osaltaan ennakkoluuloni osottautuivat todeksi ja kun tuotteessa on panostettu niin moneen asiaan ekon kautta, ei laatu näköjään pysynyt mukana kaikissa tuotteissa. Minulla meikin pitää olla ennenkaikkea helppokäyttöinen, mihin näistä ylsi vain puolet: huulipuna ja luomiväri. Luomivärikin siinä ja siinä, koska osa löytyi poskilta kuitenkin. Kun miettii tuotteen hintaa ja omaa elintasoa (tasottomuutta?), ei näitä tuotteita randomilla voi ostaa vaan aina on pakko tutkia olisiko jollakin sanottavaa tarvittavasta meikistä. Esimerkiksi 20 euron satsaus toimimattomaan eyelineriin olisi todellisuudessa saanut aikaan hengenahdistusta ja reklamointikirjeen, mutta saatuun tuotteeseen suhtautuu hieman hellemmin. Huulipuna taas oli loistotuote, missä hinta ja laatu kohtasivat täysin ja mikä varmasti jää lempparituotteeksi. Sarjan sanotaan olevan ammattilaissarja ja mikäpä siinä, jos joku tykkää meikata tällä. Varmasti koulutuskin auttaa tuotteiden käytössä. Tuotteet käytän taatusti loppuun ja informoin jos huomaan yhtäkkistä onnistumista esimerkiksi mineraalimeikin levityksessä tai jos eyeliner alkaa yhtäkkiä pelittämään.\nJutussa näkyvät hinnat: Greenstreet.fi


Windy 37 GRAND MISTRAL VAIHTO / RAH moottorivene 2005 - Helsinki - Nettivene\nNorjalainen laatuvene HT versiona, joka soveltuu erinomaisesti meikäläisiin olosuhteisiin.\nEU välitysvene, sijainti: Italia. HUOM! Verot ja tuontikulut sisältyy hintaan.\n1 omistaja uudesta. Vain n 450 käyttötuntia.\n- Simrad tridata monitoiminäyttö\n- Maasähköjärjestelmä 220 V sis akkulaturi\n- Teak kansi uimatasolla & avotilassa\n- Avotilan pöytä teak kannella (konvertoituu auringonottotilaksi)\n- Avotilan wetbar sis jääkaappi & vesipiste\n- CD-stereo, kaiuttimet sisä- ja avotiloissa\nWindy 37 GRAND MISTRAL VAIHTO / RAH\nToimistomaksu 1 300 € Vuosimalli 2005\nPituus 11,14 m Leveys 3,5 m\nWindy 37 GRAND MISTRAL VAIHTO / RAH Moottorivene\nMalli: KAD-300 EDC\nMallitarkennus: KAD-300 EDC\nNettivene ID 866935